
	诪砖讘讬注 讗转讻诐 讜讻讜' 讜驻讬专砖 砖诐 讘拽讜谞讟专住 讚讛讬讬谞讜 注诇 讚注转 专讘讬诐 讜诪讬讛讜 诇驻''讝 诇讗 讛讬讛 讛讬转专 诇讞专诪讜转 讘讝诪谉 讛讝讛 讜谞专讗讛 讚诇讗 讗诪专 诪砖讛 讻谉 讗诇讗 砖诇讗 讬注专讬诪讜 讻讚诪驻专砖 讛转诐 诪砖讜诐 拽谞讬讗 讚专讘讗 讜讻谉 注转讛 讗讬谉 注讜砖讬谉 讗诇讗 讘砖讘讬诇 讻讱 讜讗''转 注诇 讚注转 讬讞讬讚 谞诪讬 诇讗 讬讛讗 诇讜 讛驻专讛 讻讬讜谉 讚转诇讛 讘讜 谞讚专讜 讜讬''诇 讚诪讘讟诇 讚注转讜 诪砖讜诐 专讘讬诐 讜诇讗 诪砖讜诐 讬讞讬讚:. 讛谞讜讚专 讻讗讬诇讜 讘谞讛 讘诪讛. 诪驻专砖 专讘讬谞讜 讗诇讬讛讜 诪砖讜诐 讚讗转讬讗 讘讙讝讬专讛 砖讜讛 讚讞讚诇讛 讻转讬讘 讛讻讗 (讚讘专讬诐 讻讙) 讻讬 转讞讚诇 诇谞讚讜专 讜讻转讬' 讛转诐 (讬砖注讬讛 讘) 讞讚诇讜 诇讻诐 诪谉 讛讗讚诐 讜讙讜' 讻讬 讘诪讛 谞讞砖讘 讛讜讗 讜讚专砖讬谞谉. 讗诇 转讬拽专讬 讘诪讛 讗诇讗 讘诪讛 讜讘专讬砖 驻专拽 讗专讘注讛 谞讚专讬诐 (谞讚专讬诐 讻讘.) 讬诇讬祝 讘讛讗讬 讙讝讬专讛 砖讜讛 讚谞拽专讗 专砖注 讚讻转讬讘 砖诐 专砖注讬诐 讞讚诇讜 专讜讙讝 (讗讬讜讘 讙): 讛诪讜爪讬讗 讗砖转讜 诪砖讜诐 讗讬诇讜谞讬转. 诪砖诪注 讛讻讗 讚讗讬诇讜谞讬转 讘注讬讗 讙讟 讜转讬诪讛 讚讘专讬砖 讬讘诪讜转 (讚祝 讘:) 诪砖诪注 讚诇讗 讘注讬讗 讙讟 讚讛讜讜 拽讚讜砖讬 讟注讜转 讚转谞谉 讜讻讜诇谉 砖诪转讜 讗讜 砖诪讬讗谞讜 讗讜 砖谞诪爪讗讜 讗讬诇讜谞讬转 爪专讜转讬讛谉 诪讜转专讜转 讜讬砖 诇讜诪专 讚讛讻讗 诪讬讬专讬 讘住驻拽 讗讬诇讜谞讬转 讜诪讜爪讬讗讛 诪砖讜诐 讞砖砖 讗讬诇讜谞讬转 转讚注 诪讚拽转谞讬 住讬驻讗 谞讬砖讗转 诇讗讞专 讜讛讬讜 诇讛 讘谞讬诐 讜讗讬诇讜 讜讚讗讬 讗讬诇讜谞讬转 讗讬谉 诇讛 专驻讜讗讛 诪讚驻诇讬讙讬 专讘讬 讬讛讜砖注 讜专讘讬 注拽讬讘讗 讘讛注专诇 (砖诐 讚祝 注讟:) 讘住专讬住 讞诪讛 讚讬砖 诇讜 专驻讜讗讛 讜讞讜诇抓 讜讞讜诇爪讬谉 诇讗砖转讜 讜讘讗讬诇讜谞讬转 诇讗 驻诇讬讙讬 讜讚专砖讬谞谉 讘驻''拽 讚讬讘诪讜转 (讚祝 讬讘.) 讗砖专 转诇讚 驻专讟 诇讗讬诇讜谞讬转 讜讛讗 讚讗诪专 (砖诐 讚祝 住讚:) 砖专讛 讗诪谞讜 讗讬诇讜谞讬转 讛讬转讛 讗讬谉 诪讝讻讬专讬谉 诪注砖讛 谞住讬诐 讻讚讗诪专讬谞谉 讙讘讬 讗讬讜讘 讘专讬砖 讗诇讜 讟专讬驻讜转 (讞讜诇讬谉 讚祝 诪讙.) 讜讛讗 讚驻诇讬讙讬 讘讛诪讚讬专 (讻转讜讘讜转 讚祝 注讙.) 讘拽讚砖讛 注诇 转谞讗讬 讜讻谞住讛 住转诐 讚讘注讬' 讙讟 诪砖讜诐 讚讗讬谉 讗讚诐 注讜砖讛 讘注讬诇转讜 讘注讬诇转 讝谞讜转 讛讬讬谞讜 讘砖讗专 诪讜诪讬谉 讚诪讞讬诇 讗讘诇 讘讗讬诇讜谞讬转 诇讗 诪讞讬诇 讜注讜讚 讚诪讜诪讬谉 诪住讬拽 讗讚注转讬讛 砖诪讗 诇讗 讬转拽讬讬诐 讛转谞讗讬 讚砖讻讬讞讬 讜讘讜注诇 诇砖诐 拽讚讜砖讬谉 讗讘诇 讗讬诇讜谞讬转 讚诇讗 砖讻讬讞 诇讗 诪住讬拽 诇讘注讜诇 诇砖诐 拽讚讜砖讬谉 讜讛讗 讚转谞谉 驻专拽 讗诇诪谞讛 谞讬讝讜谞转 (砖诐 拽:) 讛诪诪讗谞转 讜讛砖谞讬讛 讜讛讗讬诇讜谞讬转 讗讬谉 诇讛谉 讻转讜讘讛 讚诪砖诪注 讗讘诇 讙讬讟讗 讘注讬 讚讛讻讬 讚讬讬拽 讘讛诪讚讬专 (砖诐 讚祝 注讙.) 讙讘讬 讻谞住讛 住转诐 讜谞诪爪讗讜 讻讜' 诪砖讜诐 砖谞讬讛 谞拽讟 讛讻讬 讚注诇 讻专讞讱 诪诪讗谞转 诇讗 讘注讬讗 讙讟 讗讬 谞诪讬 讘讛诪讚讬专 诇讗 讚讬讬拽 讗诇讗 诪砖讜诐 讚转谞讬 讘专讬砖讗 讗讬谞讛 诪拽讜讚砖转 讜讘住讬驻讗 转爪讗 砖诇讗 讘讻转讜讘讛 讜讛讗 讚讗诪专讬谞谉 (讬讘诪讜转 住讗:) 拽讟谉 讜拽讟谞讛 诇讗 讞讜诇爪讬谉 讻讜' 拽讟谞讛 砖诪讗 转诪爪讗 讗讬诇讜谞讬转 讜诇讗 讗诪专讬谞谉 转转讬讬讘诐 诪诪讛 谞驻砖讱 讚讗讬 讗讬诇讜谞讬转 讛讬讗 讛专讬 讛谉 拽讚讜砖讬 讟注讜转 讜砖专讬讗 诇砖谞讬 讗讜诪专 专''转 讚讛转诐 讘讚拽讘诇讛 注讬诇讜讬讛 讜讻讛''讙 诪砖谞讬 讘驻' 讘谉 住讜专专 (住谞讛讚专讬谉 讚祝 住讟:): 讗讜诪专 诇讛 砖转讬拽讜转讬讱 讬驻讛 诪讚讘讜专讬讱. 讜讗诐 转讗诪专 讜讗诐 讛讬讗 砖转拽讛 讗谞谉 诪讬 砖转拽讬谞谉 讚讛讻讬 驻专讬讱 专讘 驻驻讗 讘住''驻 讛讘讗 注诇 讬讘诪转讜 (讬讘诪讜转 讚祝 住讛.) 讙讘讬 谞砖讗转 诇专讘讬注讬 讜讛讬讜 诇讛 讘谞讬诐 讜讬砖 诇讜诪专 讚讛转诐 谞诪讬 诇讗 讛讜讬 讗诇讗 诇注讝 讚讛讗 住转诐 讙讬专砖讛 讜诇讗 讛转谞讛 讻讚驻专讬砖讬转 讛讻讗 讜驻专讬讱 专讘 驻驻讗 讚讛讜讛 诇谉 诇转拽谉 谞诪讬 讛转诐 讚诇讗 讬讞讝讬专 砖诇讗 讬讛讗 诇注讝 讻讚转拽讬谉 讛讻讗 讜诪砖谞讬 讗诇讗 讜讚讗讬 讘诇讗讜 讛讻讬 讗驻讬诇讜 诇注讝 诇讬讻讗 讚讛砖转讗 讛讜讗 讚讘专讬转 讜诪讛讗讬 讟注诪讗 诇讗 诪爪讬 诇诪转讘注 讻转讜讘讛 讗讘诇 讛讻讗 讗诐 讛讬讗 砖转拽讛 讗谞谉 谞诪讬 砖转拽讬谞谉 讚诇讬讻讗 诇注讝 讻讬讜谉 讚转拽讜谉 讚诇讗 讬讞讝讬专 讜讗讬 讗转讬讗 诇诪转讘注 讻转讜讘讛 诪爪讬 讗诪专 诇讛 讗讚注转讗 讚讬讛讬讘谞讗 讻转讜讘讛 诇讗 讙讬专砖转讬讱 讜讛转诐 讚讗讬讬专讬 讘注拽专讛 讚讜拽讗 砖讬讬讱 讛砖转讗 讛讜讗 讚讘专讬转 讗讘诇 讛讻讗 讚讗讬讬专讬 讘住驻拽 讗讬诇讜谞讬转 讻讚驻讬专砖谞讜 诇讗 砖讬讬讱 诇讜诪专 讛砖转讗 讛讜讗 讚讘专讬转 讜讗驻讬诇讜 诇专讘谞谉 讚诇讗 讞讬讬砖讬 讛讻讗 诇拽诇拽讜诇讗 驻专讬讱 讛转诐 砖驻讬专 讗谞谉 诪讬 砖转拽讬谞谉 讚诪讜讚讜 专讘谞谉 讛转诐 讚诪砖讜诐 讚讗讬谉 诇讛 讘谞讬诐 讙讬专砖讛 砖讻讘专 谞砖讗转 诇砖谞讬诐 讜诇讗 讛讬讜 诇讛 讘谞讬诐 讜讗诐 转讗诪专 讘住讜祝 驻专拽 拽诪讗 讚谞讚讛 (讚祝 讬讘:) 讙讘讬 讗砖讛 砖讗讬谉 诇讛 讜住转 驻专讬讱 驻砖讬讟讗 讚诇讗 讬讞讝讬专 讜诪砖谞讬 诇讗 爪专讬讻讗 讚讛讚专 讗讬转拽谉 诪讛讜 讚转讬诪讗 诇讬讛讚专讛 拽诪''诇 讝讬诪谞讬谉 讚讗讝诇讛 讜诪讬谞住讘讛 讻讜' 讜讗诪讗讬 诇讗 讗诪专讬谞谉 讛转诐 讛砖转讗 讛讜讗 讚讘专讬转 讜讬''诇 讚讛转诐 讻讬讜谉 砖谞转专驻讗转 讛专讬 讛讬讛 诪讜注讬诇 诇讛 住诐 专驻讜讗讛 讜诇讛讻讬 诪爪讬 诪拽诇拽诇 诇讛 讚讗讜诪专 讗讬诇讜 讛讬讬转讬 讬讜讚注 砖讬砖 专驻讜讗讛 诇讝讜 讛讬讬转讬 诪讘拽砖 诇讛 住诐 诇专驻讜讗讛:





专诪讘"谉

讛讗 讚讘注讬' 驻砖讬讟讗. 讻讘专 谞转讘专专 诪讚讘专讬谞讜 砖讚讘专讬 讛讻诇 砖讗讬谉 诇讙讝讜专 讘谞讚专讬 注爪诪讜 讻诇诇 讜讘讘讗 转"拽 拽转谞讬 诇讛 讜住转诪讗 讛讜讗 讜讻讬讜谉 砖讻谉 诪讗讬 拽诪"诇 专' 讬讜住讬 讘专 讬讛讜讚讛 讚讗诪专 诪注砖讛 讜诪驻专拽讬谞谉 讛讗 拽诪"诇 讜住诪讻讜 注谞讬谉 诇讚讘专讬 转"拽 讜转专转讬 砖"诪. 讜诇讬 谞专讗讛 砖讜讚讗讬 诪讬 砖谞讚专 讛谞讗讛 诇讙专砖 讜谞讚专讜 注诇讬讜 讛讬讬谞讜 谞讚专 注爪诪讜 讚拽转谞讬 讚讗诇诪讗 讗讬讻讗 诇诪讬讞砖 砖诪讗 讬诪爪讗 驻转讞 讜讬转讞专讟 讚讜诪讬讗 讚谞讚专讛 讛讬讗 讗讘诇 诪注砖讛 讚爪讬讚谉 砖谞讚专 讜拽讬讬诐 讜诇讗讞专 砖谞转拽讬讬诐 谞讚专讜 诪讛 转讞讜砖 诇讜 讜讚讗讬 砖讜讘 讗讬谉 谞砖讗诇讬谉 注诇讬讜 讜讗讬谞讜 诪转讞专讟 讘讛讬转专 讛谞讚专 讜诇讻"注 驻砖讬讟讗 讛讜讗 讜诪驻专拽讬' 诪讛讜 讚转讬诪讗 诪驻谞讬 讗住讜专 拽讬讜诐 讛谞讚专 谞拽谞住讬', 拽诪"诇. 



讛讗 讚转谞谉 讛诪讜爪讬讗 讗转 讗砖转讜 诪砖讜诐 讗讬讬诇谞讜转. 讻讘专 驻讬专砖转讬 讘驻"讗 砖诇 诪住' 讬讘诪讜转 讚诪砖讜诐 砖谞讜诇讚讜 讘讛 诪拽爪转 住讬诪谞讬 讗讬讬诇谞讜转 诪讜爪讬讗讛 讚讗诇讜 讘讻诇 住讬诪谞讬 讗讬讬诇谞讜转 诇讙诪专讬 讗祝 讘诇讗 讙讟 讛讬讗 讬讜爪讗讛 讚诪拽讞 讟注讜转 讛讜讗 讜讗注"驻 讻谉 讻讬讜谉 砖讛讜专注 讻讞讛 讗讬谉 诇讛 讻转讜讘讛 讜讛讬讬谞讜 讚拽转谞讬 注诇讛 讛讻讗 讘转讜住' 专' 讗诇注讝专 讘专讘讬 讬讜住讬 讗讜诪专 讛诪讜爪讬讗 讗转 讗砖转讜 诪砖讜诐 讗讬讬诇谞讜转 谞讜转谞讬谉 诇讛 讘讞讜讘转讛 讘讞讝拽讛 砖讛讬讗 讻砖专讛. 
讜讛讗 讚讗拽砖讬谞谉 讜讛讗 讗讬驻讻讗 砖诪注讬谞谉 诇讛讜 讜讗诪专讬谞谉 讚专讘谞谉 讗讚专讘谞谉 诇"拽 讜讻讜' 讗诇讬讘讗 讚诇讬砖谞讗 拽诪讗 讚专讘 谞讞诪谉 讚讗诇讜 诇诇讬砖谞讗 讘转专讗 讟注诪讗 讚转"拽 诪砖讜诐 驻专讬爪讜转讗 讗诇讗 讚讙讝专 讘谞讚专讬诐 讝讛 诪驻谞讬 讝讛 诇讬砖谞讬 讚专"讬 讗讚专"讬 诇"拽 讻砖谞讜讬讗 讜讚专讘谞谉 诇"拽 讻诇诇 讜诇驻讬讻讱 驻住拽 专讘讬' 讝"诇 讻诇讬砖谞讗 拽诪讗 讚住讜讙讬讬讗谉 讻讜讜转讬'.





专砖讘"讗

 驻砖讬讟讗 诪讛讜 讚转讬诪讗 讜讻讜'. 讗讬讻讗 诇诪讬讚拽 诇诇讬砖谞讗 拽诪讗 讚讞讬讬砖 诇拽诇拽讜诇讗 诪讗讬 驻砖讬讟讜转讗 讜讗诪讗讬 诇讗 讙讝专讬谞谉 讘讛讗 谞诪讬 砖诪讗 讬诪爪讗 驻转讞 诇谞讚专讜 讜讬讗诪专 讗讬诇讜 讛讬讬转讬 讬讜讚注, 讜讻讬 转讬诪讗 拽讜讚诐 砖讬讙专砖 讬爪讗 讜讬砖讗诇 讜讬讗诪专讜 诇讜 讘讬转 讚讬谉, 讗诐 讻谉 讗祝 讗谞讜 谞讗诪专 诇专讘讬 诪讗讬专 讘砖爪专讬讱 讞拽讬专转 讞讻诐 讜诇专讘讬 讗诇注讝专 讘砖讗讬谞讜 爪专讬讱. 讜讬砖 诇讜诪专 讚讻讜诇讬 注诇诪讗 讬讚注讬 砖讛谞讚专讬诐 谞转专讬谉 注诇 讬讚讬 讛讝拽谉 讜讘讞专讟讛 讗讜 讘驻转讞讬诐 讜诇驻讬讻讱 讻砖谞讚专 讛讜讗 住诪讬讛 讘讬讚讬讛 讛讜讗 讬诇讱 讗爪诇 讞讻诐 讜讬转讞专讟 讗讜 讬讘拽砖 驻转讞讬诐 讗讘诇 讘谞讚专讛 讛讬讗 讛讜讗 讚讗讬讻讗 拽诇拽讜诇 讚讻诇 砖讗讬谞讛 讛讜诇讻转 诇讘讬转 讚讬谉 住讘讜专讛 讛讬讗 砖讗讬谞讛 诪转讞专讟转 讜讙诐 讛讬讗 讬讜讚注转 讘注爪诪讛 砖讗讬谉 诇讛 砖讜诐 驻转讞 讚谞讚专讛 谞讚专 注诇 讻诇 爪讚 讜讗讚注转讗 讚讻讜诇讛讜 驻转讞讬诐 谞讚专讛 讜讛讬诇讻讱 诪爪讬 诇拽诇拽讜诇讗 讘讛讗讬. 讜诇专讘讬 讗诇注讝专 谞诪讬 讚讗讬讻讗 诇诪讬讟注讬 谞诪讬 讘谞讚专 砖讗讬谞讜 爪专讬讱 讞拽讬专转 讞讻诐 砖讬砖 讻诪讛 砖讗讬谞谉 讬讜讚注讬谉 砖讬砖 诪驻讬专讬谉 讘诇讗 讞专讟讛 讜讻讗讜转讛 砖砖谞讬谞讜 讬讜讚注 讗谞讬 砖讬砖 谞讚专讬诐 讗讘诇 讗讬谞讬 讬讜讚注 砖讬砖 诪驻讬专讬谉.



 诪转谞讬': 讛诪讜爪讬讗 讗转 讗砖转讜 诪砖讜诐 讗讬诇讜谞讬转. 驻讬专讜砖 砖讛讜爪讬讗讛 讘讙讟. 讜转讚注 诇讱 诪讚拽讗诪专 专讘讬 讬讛讜讚讛 诇讗 讬讞讝讜专 讻讬 讛讬讻讬 讚诇讗 诪爪讬 诇拽诇拽诇讛 讜讗讬 诇讗 讘讙讟 讛讗 拽诇拽讜诇讛 注诪讛. 讜讗诐 转讗诪专 讜讻讬讜谉 砖谞诪爪讗转 讗讬诇讜谞讬转 讗诪讗讬 爪专讬讻讛 讜讛讗 讗讬诇讜谞讬转 讗讬谞讛 讗砖讛 讜诪拽讞 讟注讜转 讙诪讜专 讛讜讗 讜讻讚转谞谉 讘讬讘诪讜转 驻专拽 拽诪讗 [讘, 讗] 讜讻讜诇谉 砖谞诪爪讗讜 讗讬诇讜谞讬转 爪专讜转讬讛谉 诪讜转专讜转, 讜讗讬诇讜 讛讬转讛 爪专讬讻讛 讙讟 讜讗驻讬诇讜 诪讚专讘谞谉 爪专转讛 讗住讜专讛 讜讞讜诇爪转 讜诇讗 诪转讬讘诪转 讚讻爪专转 注讜专讛 讚诪讬讗, 讜讬砖 诇讜诪专 讚讛讻讗 诇讗讜 讻讗讬诇讜谞讬转 讙诪讜专讛 讗诇讗 讘砖谞讜诇讚讜 讘讛 拽爪转 住讬诪谞讬 讗讬诇讜谞讬转. 讜转讚注 诇讱 诪讚转谞谉 谞砖讗转 诇讗讞专 讜讛讬讜 诇讛 讘谞讬诐 讜讗讬 讗讬诇讜谞讬转 讙诪讜专讛 讛讬讗 讚讜讻专谞讜转讗 讚诇讗 讬诇讚讛 讜讛讬讬谞讜 讚转谞讬讗 讘转讜住驻转讗 专讘讬 砖诪注讜谉 讗讜诪专 谞讜转谉 诇讛 讻转讜讘讛 讘讞讝拽转 砖讛讬讗 讻砖专讛. 讜讗诐 转讗诪专 讗诐 讻谉 诇讗 讬讜爪讬讗 讘诇讗 讻转讜讘讛 讬砖 诇讜诪专 砖讛讬讗 诪住讜驻拽转 讗诐 谞砖讗转 谞砖讜讗讬谉 讙诪讜专讬谉 讗诐 诇讗讜 讗祝 讛讬讗 讗讬谞讛 讬讻讜诇讛 诇转讘讜注 讻转讜讘转讛 讗讘诇 讻砖谞砖讗转 诇讗讞专 讜讬诇讚讛 讗讬讙诇讬 诪讬诇转讗 讚讻转讜讘讛 讗讬转 诇讛 讗诇讗 讚讗诪专讬谞谉 诇讛 砖转讬拽讜转讬讱 讬驻讛 诪讚讬讘讜专讬讱 [讘谞讚驻住: 讜转诪讛 讗谞讬 注诇 诪讛 砖驻讬专砖 专砖"讬 讝"诇 诪砖讜诐 讗讬诇讜谞讬转 讜砖诇讗 讛讻讬专 讘讛 讻砖谞砖讗讛 讜诪讻诇 诪拽讜诐 爪专讬讻讗 讙讟 讚讗讬谉 讗讚诐 注讜砖讛 讘注讬诇转讜 讘注讬诇转 讝谞讜转 讜讘注诇 诇砖诐 拽讬讚讜砖讬谉 注诇 讻专讞讛, 讜讗诐 讻谉 讗讬谉 诇讱 讗讬诇讜谞讬转 砖讬讜爪讗讛 讘诇讗 讙讟 讜转讬拽砖讬 诇讱 讛讛讬讗 讚讬讘诪讜转].



讗诪专讬谉 诇讛 砖转讬拽讜转讬讱 讬驻讛 诪讚讬讘讜专讬讱. 讜诪讬讛讜 讗讬 砖转拽讗 讗讬讛讬 讗谞谉 谞诪讬 砖转拽讬谞谉 讜讗讬 拽砖讬讗 诇讱 讛讗 讚讗诪专讬谞谉 讘讬讘诪讜转 讘砖讬诇讛讬 驻专拽 讛讘讗 注诇 讬讘诪转讜 谞砖讗转 诇专讘讬注讬 讜讛讬讜 诇讛 讘谞讬诐 诪讛讜 讚诇讬转讘注讛 诇砖诇讬砖讬, 讗诪专讬谞谉 诇讛 砖转讬拽讜转讬讱 讬驻讛 诪讚讬讘讜专讬讱, 讜讗拽砖讬谞谉 讜讗讬 讗讬讛讬 砖转拽讗 讗谞谉 谞诪讬 诪讬 砖转拽讬谞谉. 讛专讘 讗诇驻讗住讬 转讬专抓 讚讛讻讗 谞诪讬 讛讬讬谞讜 讟注诪讗 讚讗诪专讬谞谉 讛砖转讗 讛讜讗 讚讘专讬讗转 讜讻讚讗诪专讬谞谉 讛转诐. 讜诇讬转讛, 讚注拽专讜转 诇注转讬诐 诪转专驻讗讜转 讗讘诇 讗讬诇讜谞讬转 讗讬谞讛 诪转专驻讗转 诇注讜诇诐. 讗诇讗 讛讻讗 讛讬讬谞讜 讟注诪讗 诪砖讜诐 讚讻讬讜谉 讚讗诪专讬谞谉 诇讗 讬讞讝讬专 讗祝 讛讜讗 谞讜转谉 讙讟 讙诪讜专 讜讻讚讗讬转讗 讘讬专讜砖诇诪讬, 讜讛讗 讚讗诪专讬谞谉 讗诪专 诇讛 砖转讬拽讜转讬讱 讬驻讛 诪讚讬讘讜专讱 讘转讘讬注转 讛讻转讜讘讛 拽讗诪专 讻诇讜诪专 注诇 讚注转 砖讛谞转讘注 诪诪谞讬 讛讻转讜讘讛 诇讗 讙专砖转讬讱, 讜讻谉 驻讬专砖 讛专"讗 讗讘谉 讘讬转 讚讬谉 讝"诇 讜讛专"讝 讛诇讜讬 讝"诇. 讗讘诇 讛转诐 讚诇讗 转拽谞讜 诇讜诪专 诇讜 砖诇讗 讬讞讝讬专 拽讗 诪拽砖讬谞谉 讗讬 讗讬讛讬 砖转拽讗 讗谞谉 讛讬讻讬 砖转拽讬谞谉 讚讛讗 讙讟 讘讟诇 讜讘谞讬讛 诪诪讝专讬谉. 讜讘转讜住驻讜转 讙诐 讻谉 驻讬专砖讜 砖诐 讘讗讜转讛 砖讘讬讘诪讜转 讚诇讗讜 诇诪讬诪专讗 讚讗谞谉 诇讗 砖转拽讬谞谉 讜讙讬讟讛 讘讟诇 拽讗诪专 讗诇讗 诇注谞讬谉 诇注讝 拽讗诪专, 讻诇讜诪专 讗谞谉 诪讬 砖转拽讬谞讗 讚讗诐 讗讬转讗 讚诪砖转拽讬谞谉 诇讛 讗谞谉 谞诪讬 讛讜讛 诇谉 诇转拽讜谞讬 砖诇讗 讬讞讝讬专 讻讚讬 砖诇讗 讬讜讻诇 诇拽诇拽诇讛 讘诇注讝. 讜讘讬讘诪讜转 讻转讘转讬 注谞讬谉 讗讞专.



 讙诪专讗: 讚专讘讬 讬讛讜讚讛 讗讚专讘讛 讬讛讜讚讛 拽砖讬讗 讚专讘谞谉 讗讚专讘谞谉 诇讗 拽砖讬讗. 讛讗 讗转讬 讻诇讬砖谞讗 拽诪讗, 讚讗讬 诇诇讬砖谞讗 讘转专讗 诇讗 拽砖讬讗 诇专讘谞谉 讚讘砖诐 专注 讗讜 谞讚专 讗讬讻讗 驻专讬爪讜转 讘讗讬诇讜谞讬转 诇讬讻讗. 讜诪讻讗谉 谞专讗讛 讚讛讬诇讻转讗 讻诇讬砖谞讗 拽诪讗 讚住讜讙讬讬谉 讻讜讜转讬讛, 讜注诇 讝讛 住诪讱 讛专讘 讗诇驻讗住讬 讝"诇 诇驻住讜拽 讻诇讬砖谞讗 拽诪讗.





讛诪讗讬专讬

讗诇讗 砖讗谞讜 爪专讬讻讬诐 诇讙诇讙诇 讘讛 诪讛 砖讗诪专讜 讘专讗砖讜谉 砖诇 谞讚讛 讗砖讛 砖讗讬谉 诇讛 讜住转 讗住讜专讛 诇砖诪砖 讜讗讬谉 诇讛 讻转讘讛 讜讬讜爪讬讗 讜诇讗 讬讞讝讬专 注讜诇诪讬转 讜驻讬专砖讜 讘讛 讗注"讙 讚讗讬转拽讬谞讗 讜诪砖讜诐 拽诇拽讜诇讗 讚讝讬诪谞讬谉 讚诪讬谞住讘讗 讜诪讬转拽谞讗 讜讗诪专 诇讜 讛讬讬转讬 讬讜讚注 砖讻谉 诇讗 讛讬讬转讬 诪讙专砖讬讱 讜砖诪讗 转讗诪专 讜诪讗讬 拽诇拽讜诇讗 讜转讬诪讗 谞诪讬 讗讬讛讬 讛砖转讗 讛讜讗 讚讘专讗讬 讚讛讗 讘谞砖讗转 诇专讘讬注讬 讗诪专讜 讘讬讘诪讜转 讚讗讬 诇讗讜 讟注诪讗 讚讘专讬讗讜转 讗祝 讘讚讗讬讛讬 砖转拽讗 讗谞谉 诇讗 砖转拽讬谞谉 讻讘专 驻讬专砖谞讜 讚讛讛讬讗 讚讬讘诪讜转 砖诇讗 讗诪专 诇讛 诇砖诐 讘谞讬诐 讗谞讬 诪讜爪讬讗讱 讜讗谞谉 讛讜讗 讚讘注讬谞谉 诇拽诇拽讜诇讛 讗讬 诇讗讜 讚讗诪专讬谞谉 讛砖转讗 讛讜讗 讚讘专讬转 讜讛讻讗 讘讚讗诪专 诇讛 诪砖讜诐 讜住转 讗谞讬 诪讜爪讬讗讱 讜讙讚讜诇讬 讛讚讜专讜转 转讬专爪讜 讚诇讗 讚诪讬 讜住转 诇讘谞讬诐 砖讘讘谞讬诐 讗讬谉 专驻讜讗转讛 谞讜讚注转 讗诇讗 注诇 讬讚讬 讘注诇 讜讻砖谞砖讗转 诇讘注诇 讛专讬 讛讬讗 讗住讜专讛 诇讜 诪砖讜诐 诪讞讝讬专 讙专讜砖转讜 讛讬诇讻讱 讗诪专讬谞谉 注诇 讻诇 驻谞讬诐 讙专砖讛 讜讗祝 讻砖讬讛讜 诇讛 讘谞讬诐 砖讛专讬 讗住讜专讛 讛讬讗 诇讜 讗讘诇 讜住转 讛专讬 讬讻讜诇讛 诇讛转专驻讗转 讘诇讗 讘注诇 讜注讚讬谉 讛讬讗 诪讜转专转 诇讜:



讛诪砖谞讛 讛讗讞转 注砖专讛 讜讛讻讜谞讛 讘讛 诇讘讗专 讛讞诇拽 讛砖讘讬注讬 讜讛讜讗 砖讗诪专 讛诪讜讻专 讗转 注爪诪讜 讜讘谞讬讜 诇讙讜讬诐 讗讬谉 驻讜讚讬谉 讗讜转谉 讗讘诇 驻讜讚讬诐 讗转 讛讘谞讬诐 诇讗讞专 诪讬转转 讗讘讬讛诐 讛诪讜讻专 砖讚讛讜 诪谉 讛谞讻专讬 讜讞讝专 讜诇拽讞讜 诪诪谞讜 讬砖专讗诇 讛诇讜拽讞 诪讘讬讗 讘讻讜专讬诐 诪驻谞讬 转拽讜谉 讛注讜诇诐 讗诪专 讛专"诐 讜讘转谞讗讬 砖讬诪讻讜专 注爪诪讜 讙' 驻注诪讬诐 讜讗讝 诇专' 讬讛讜讚讛 讘驻注诐 讛砖诇讬砖讬转 讗诐 诇讗 砖讬驻讞讚讜 注诇讬讜 诪讛专讬讙讛 讜讻讘专 讘讬讗专谞讜 讘诪拽讜诪讜转 诪讝专注讬诐 砖讛注拽专 讗爪诇谞讜 讗讬谉 拽谞讬谉 诇讙讜讬 讘讗专抓 讬砖专讗诇 诇讛驻拽讬注 诪讬讚 诪注砖专 讜诇讝讛 诪讬 砖讬拽谞讛 诪讙讜讬 讬讘讬讗 诪谉 讛转讜专讛 讜讻讗砖专 专讗讜 讞讻诪讬诐 讘拽谞讬转诐 诪谉 讛讙讜讬诐 讛转拽讬谞讜 砖诇讗 讬讘讬讗 讛拽讜谞讛 诪讙讜讬 讘讻讜专讬诐 讻讚讬 砖讬转讘讗专 诇讜 砖讛讜讗 讛驻拽讬注 拽讚讜砖转讜 讜诇讗 讘拽谞讬讬转讛 诪讛诐 讜讻讗砖专 专讗讜 讙诐 讻谉 砖讝讛 诪讘讬讗 诇讛讬讜转 谞砖讗专转 讘讬讚 讙讜讬诐 讜转砖转拽注 讘讬讚诐 讛转拽讬谞讜 砖诪讬 砖讬讘讗 注讚 砖讬讚注 砖讗讬谉 拽谞讬谉 诇讙讜讬 讘讗专抓 讬砖专讗诇 拽谞讬谉 讙诪讜专 讜讬讻讜讬谉 诇驻讚讜转 讗讜转讛 诪讬讚讜 砖讻讘专 谞砖讗专讛 讘讛 拽讚讜砖讛:



讗诪专 讛诪讗讬专讬 讛诪讜讻专 讗转 注爪诪讜 讜讘谞讬讜 诇讙讜讬诐 讗讬谉 驻讜讚讬谉 讗讜转诐 诪驻谞讬 转拽讜谉 讛注讜诇诐 砖诇讗 讬专讙讬诇 注爪诪讜 讘讻讱 诪讻诇 诪拽讜诐 驻讬专砖讜讛 讘讙诪专讗 讘砖诪讻专 注爪诪讜 砖诇砖讛 驻注诪讬诐 讛讗 拽讜讚诐 砖诇砖讛 驻讜讚讬谉 讗讜转诐 讜讘诪拽讜诐 砖讛讙讜讬诐 专讙讬诇讬诐 诇讛讻专讬讞诐 讘讻讱 诪爪讚 讞讜讘讜转 砖讞讬讬讘讬诐 诇讛诐 讗祝 讘驻注诐 专讗砖讜谞讛 讻谉 讜诪"诪 讛讬讻讗 讚讗讬讻讗 讞砖砖 诪讬转讛 讗祝 诇讗讞专 讻诪讛 驻讜讚讬谉 讗讜转诐 讜讘诪砖诪讚 诇讗讻讜诇 谞讘诇讜转 讗诐 诇转讬讗讘讜谉 驻讜讚讬谉 讗讜转讜 讜讗诐 诇讛讻注讬住 讻讙讜谉 讚砖讘讬拽 讛讬转讬专讗 讜讗讻讬诇 讗讬住讜专讗 讗讬谉 驻讜讚讬谉 讗讜转讜 讻诇诇 讜讻谉 讗诐 诪转 讝讛 砖诪讻专 注爪诪讜 讜讘谞讬讜 驻讜讚讬谉 讗转 讛讘谞讬诐 诇讗讞专 诪讬转转 讛讗讘 讗祝 诇讗讞专 讻诪讛 驻注诪讬诐 诪砖讜诐 拽诇拽讜诇 专"诇 砖诪讗 讬讟诪注讜 讘讬谞讬讛诐 讜讻谉 讛诇讻讛:



讛诪讜讻专 砖讚讛讜 诇谞讻专讬 讜讞讝专 讜诇拽讞讛 诪诪谞讜 讬砖专讗诇 讛诇讜拽讞 诪讘讬讗 讘讻讜专讬诐 诪驻谞讬 转拽讜谉 讛注讜诇诐 讻讱 讛讬讗 讛讙讬专住讗 讘专讜讘 住驻专讬诐 讜讘讛诇讻讜转 讙讚讜诇讬 讛驻讜住拽讬诐 讜驻讬专讜砖讛 砖讛讚讘专 讬讚讜注 砖讗讬谉 拽谞讬谉 诇讙讜讬 讘讗专抓 讬砖专讗诇 诇讛驻拽讬注 诪讬讚 讛诪注砖专讜转 讜讻砖讞讝专 讜诇拽讞讛 专"诇 讗祝 诪砖讙讚诇讜 讛驻讬专讜转 讜谞转讘砖诇讜 诪讘讬讗 讘讻讜专讬诐 讜讗祝 诪谉 讛转讜专讛 讞讬讬讘讬谉 讘讛诐 讜讛讜讗 讛讚讬谉 诇诪注砖专讜转 讜讻谉 讛讜讗 讛讚讬谉 讘诇讜拽讞 讛驻讬专讜转 讛讜讗讬诇 讜谞转讚讙谞讜 讘讬讚 讬砖专讗诇 讜讝讛 砖讗诪专 诪驻谞讬 转拽讜谉 讛注讜诇诐 驻讬专砖讜 讘讙诪专讗 砖砖转讬 转拽谞讜转 讛讬讜 讜讛讜讗 砖讗诪专讜 诪注讬拽专讗 讛讜讜 诪讬讬转讜 诇讛 讘讚讗讜专讬转讗 讻讬讜谉 讚讞讝讜 讚讛讜讜 诪讬拽专讜 讜诪讝讘谞讬 讜住讘专讬 讘拽讚讜砖转讬讬讛讜 拽讬讬诪谉 转拽讬谞讜 诇讛讜 讚诇讗 诇讬转讜 讻诇讜诪专 砖讛讬讜 诪讜讻专讬诐 诇讛诐 转诪讬讚 注诇 住诪讱 砖讛拽专拽注 讘拽讚讜砖转讜 讜讗讬谉 诇讛诐 注讜谞砖 转拽讬谞讜 讚诇讗 诇讬转讜 讻讬讜谉 讚讛讚专 讞讝讜 讚诪讗谉 讚诇讗 住讗讙讬 诇讛讜 诪讝讘谞讬 讜诪砖转拽注讬谉 讘讬讚 讙讜讬诐 砖诇讗 讛讬讜 拽驻讚讬诐 诇驻讚讜转诐 讗讞专 砖诇讗 讛讬讜 住讘讜专讬诐 砖讛讬讗 拽讚讜砖讛 讘讬讚讜 讛讜讗讬诇 讜讗讬谉 诪讘讬讗讬谉 诪诪谞讛 讞讝专讜 讜讛注诪讬讚讜讛 注诇 讚讬谉 转讜专讛 讜讻谉 讛诇讻讛:



讜讙讚讜诇讬 讛专讘谞讬诐 讙讜专住讬谉 讘诪砖谞转谞讜 讛诪讜讻专 砖讚讛讜 诇谞讻专讬 诇讜拽讞 讜诪讘讬讗 讘讻讜专讬诐 讻诇讜诪专 砖爪专讬讱 诇讬拽讞 诪讘讻讜专讬讜 讘讻诇 砖谞讛 讻讚讬 诇讛注诇讜转 诇讬专讜砖诇诐 讜讻诇 讝讛 讚专讱 拽谞住 砖诇讗 讬讛讗 专讙讬诇 诇诪讻讜专 诇讙讜讬 讘讗专抓 讬砖专讗诇 讜讗诐 诪讻专 砖讬讛讗 诪砖转讚诇 诇讞讝讜专 讜诇驻讚讜转 讜讗讬谉 讛驻讬' 注讜诇讛 讬驻讛 砖讗诐 讻谉 讛讬讗讱 转诪讛讜 讘讛 讚讗讜专讬转讗 诇讗 讜讻讜' 讜讗注"驻 砖讛诐 讟讜专讞讬诐 诇驻专砖讛 讗讬谉 讛讚讘专讬诐 诪转讬砖讘讬诐 讜讻谉 讬砖 诪拽砖讬诐 注诇讬讛诐 讚讗讬 诪转讜专转 拽谞住 讛讬讻讬 诪讬讬转讬 讞诇讬谉 讘注讝专讛 讗诇讗 砖讛诐 转讬专爪讜 讘讻讬讜爪讗 讘讛 讘讘转专讗 驻专拽 住驻讬谞讛 讚诪讬讬转讬 讜诪转谞讛 讜讬砖 讙讜专住讬谉 讛诇讜拽讞 诪讘讬讗 讘讻讜专讬诐 专"诇 讛诇讜拽讞 诪谉 讛驻讬专讜转 讜讻讘专 讻转讘谞讜讛 讘讻诇诇 讛专讗砖讜谞讛 讜讜讚讗讬 讛讬讗 讛注拽专:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





转讜住驻讜转 专讬"讚

驻砖讬讟讗. 驻讬' 驻砖讬讟讗 讜讚讗讬 讬讻讜诇 诇讛讞讝讬专讛 砖诪讗讬 拽诇拽讜诇 砖讬讬讱 诇诪讬诪专 讚讘注讬' 诇诪讬住专讛 讜讗讬 拽砖讛 讜讗诪讗讬 驻砖讬讟讗 讛讻讗 讚诪讜转专 诇讛讞讝讬专讛 讜讗讬谉 讘讝讛 诪驻谞讬 转拽讜谉 讛注讜诇诐 讜讛讗 讻讬 讛讬讻讬 讚讘谞讚专转 讗讬讛讬 诪爪讬 诇拽诇拽讜诇讛 (讛诐) 讛讻讬 谞诪讬 讻讬 谞讚专 讗讬讛讜 诪爪讬 诇拽诇拽讜诇讛 讜诇诪讬诪专 讗讬诇讜 讛讬讬转讬 讬讜讚注 砖讬砖 驻转讞 诇谞讚专讬 讗诐 讛讬讜 谞讜转谞讬诐 诇讬 拽' 诪谞讛 诇讗 讛讬讬转讬 诪讙专砖讱 讗讬谉 讝讛 讻诇讜诐 讚讘讜讚讗讬 讗诐 讛讬讛 诪讜讚专 诪诪谞讛 讛谞讗讛 诪转讞诇讛 讻讙讜谉 砖讗诪专 讛谞讗转 转砖诪讬砖讱 注诇讬 讻拽讜谞诐 讜诪讞诪转 谞讚专 讝讛 讛讬讛 诪讙专砖讛 讛讬讛 爪"诇 诇讗 讬讞讝讬专 砖诪讗 讬拽诇拽诇谞讛 讜讬讗诪专 讗讬诇讜 讛讬讬转讬 讬讜讚注 砖讬砖 驻转讞 诇谞讚专讬 诇讗 讛讬讬转讬 诪讙专砖讱 讚讜诪讬讗 讚谞讚专讛 讛讬讗 讗讘诇 讝讛 砖专爪讛 诇讙专砖 讗转 讗砖转讜 讜拽砖专 注爪诪讜 讘谞讚专 砖诇讗 讬讻讜诇 诇讛转讞专讟 讛专讬 讗谞讜 专讜讗讬诐 砖讘讻诇 诇讘 讛讜讗 诪讙专砖讛 讜讗讬谞讜 讞驻抓 讘讛 讻诇诇 砖讛专讬 谞讚专 讘讻诇 讻讞讜 注"讬 谞讚专 砖诇讗 讬转专爪讛 注诪讛 讛诇讻讱 砖讜诐 拽诇拽讜诇 讗讬谞讜 讬讻讜诇 诇注砖讜转 讜诪"讛 诪转诪讛 转诇诪讜讚讗 驻砖讬讟讗 讜讚讗讬 砖讬讻讜诇 诇讛讞讝讬专讛. 讜诪讛讚专 诪讛讜 讚转讬诪讗 诇讬讙讝讜专 诪砖讜诐 讚专' 谞转谉 讚转谞讬讗 专' 谞转谉 讗讜诪专 讻诇 讛谞讜讚专 讻讗讬诇讜 讘谞讛 讘诪讛 讜讛诪拽讬讬诪讜 讻讗讬诇讜 讛拽专讬讘 注诇讬讜 拽专讘谉 讜讙诪专 注讜讜谞讜 诇驻讬 砖讛讜讗 诪专讙讬诇 注爪诪讜 讘谞讚专讬诐 拽诪"诇. 驻讬' 讛谞讜讚专 讻讗讬诇讜 讘谞讛 讘诪讛 讘砖注转 讗讬住讜专 讛讘诪讜转 砖住讘专 诇注砖讜转 诪爪讜讛 讜注讜砖讛 注讘讬专讛 讻讱 讝讛 住讘讜专 诇注砖讜转 诪爪讜讛 讜注砖讛 注讘讬专讛 ( 讛讙讛"讛. 诪驻专砖 专讘讬谞讜 讗诇讬讛讜 讝爪"诇 诪砖讜诐 讚讗转讬讗 讘讙"砖 讻转讬讘 讛讻讗 讻讬 转讞讚诇 诇谞讚讜专 讜讻转讬讘 讛转诐 讞讚诇讜 诇讻诐 诪谉 讛讗讚诐 讗砖专 谞砖诪讛 讘讗驻讜 讜讻讜' 讻讬 讘诪讛 谞讞砖讘 讛讜讗 讜讚专砖讬' 讗诇 转拽专讬 讘诪讛 讗诇讗 讘诪讛 讜讘专讬砖 驻"讙 讚谞讚专讬诐 讬诇讬祝 讘讛讗讬 讙"砖 讚谞拽' 专砖注 讚讻转讬讘 砖诐 专砖注讬诐 讞讚诇讜 专讜讙讝) 讻讚转谞谉 讘谞讚专讬诐 讻谞讚专讬 讻砖专讬诐 诇讗 讗诪专 讻诇讜诐 砖讗讬谉 讚专讻诐 砖诇 讻砖专讬诐 诇讬讚讜专 讗诇讗 诇讛讘讬讗 讘谞讚讘讛 讜讬砖 诇讜 诇讛砖讗诇 注诇 谞讚专讜 讜诇讗 讬拽讬讬诪谞讜 讜讝讛 砖诇讗 谞砖讗诇 讜拽讬讬诐 谞讚专讜 讜讙讬专砖 讗讬诪讗 谞讬讙讝讜专 讜谞讬拽谞住讬谞讬讛 砖诇讗 讬讞讝讬专谞讛 拽诪"诇 讚诇讗 拽谞住讬' 诇讝讛. 讜讗转讬讗 讻诪"讚 讟注诪讗 讚诪转谞讬' 诪砖讜诐 拽谞住讗 讜讚讜拽讗 讻砖谞讚专讛 讛讬讗 拽谞住讜讛 砖诇讗 转讛讬讛 驻专讜爪讛 讘谞讚专讬诐 讗讘诇 讻砖谞讚专 讛讜讗 讗讬谉 诇拽讜谞住讜 砖讛谞讚专讬诐 讘讗砖讛 讛诐 驻专讬爪讜转 讜诇讗 讘讗讬砖:



诪驻谞讬 转讬拽讜谉 讛注讜诇诐 讜诪转诪讛 诪讗讬 转讬拽讜谉 讛注讜诇诐 讗讬讻讗 驻讬' 讚诪砖诪注 讛转讬专讜 诇讜 砖讬讞讝讬专谞讛 诪驻谞讬 转讬拽讜谉 讛注讜诇诐 讜诪讗讬 转讬拽讜谉 讛注讜诇诐 讬砖 讘讞讝专转讛 讗诪专 专讘 砖砖转 讗专讬砖讗 驻讬' 讛讗讬 诪驻谞讬 转讬拽讜谉 讛注讜诇诐 讗专讬砖讗 拽讗讬 讚拽转谞讬 诪砖讜诐 砖"专 诇讗 讬讞讝讬专 诪砖讜诐 谞讚专 诇讗 讬讞讝讬专 讜诪住讬拽 讛讻讗 诪"讟 诇讗 讬讞讝讬专 诪驻谞讬 转讬拽讜谉 讛注讜诇诐 讗讬 诪砖讜诐 拽诇拽讜诇讗 讗讬 诪砖讜诐 拽谞住讗 专讘讬谞讗 讗诪专 讗住讬驻讗 讜讛"拽 讗讬谉 讘讝讜 诪驻谞讬 转讬拽讜谉 讛注讜诇诐 驻讬' 讛转讬专讜 诇讜 砖讬讞讝讬专谞讛 砖讗讬谉 诇讗讜住专讛 诪驻谞讬 转讬拽讜谉 讛注讜诇诐 讜诇拽讜谞住讜 讻讚专讱 砖讗住专谞讜 讗讜转讛 注诇讬讜 讻砖谞讚专讛 讛讬讗 诪驻谞讬 转讬拽讜谉 讛注讜诇诐 讛讻讗 诇讗 砖讬讬讱 砖讜诐 转讬拽讜谉 讛注讜诇诐 诇讗讜住专讛 注诇讬讜:





诪讛专砖"讗 - 讞讬讚讜砖讬 讛诇讻讜转

讘讚"讛 讛诪讜爪讬讗 讗砖转讜 讻讜' 讜讛讗 讚转谞谉 讻讜' 讜讛砖谞讬讛 讜讛讗讬讬诇讜谞讬转 讗讬谉 讻讜' 注讻"诇 讜诇讗 谞讬讞讗 诇讛讜 诇讗讜拽诪讗 讘住驻拽 讗讬讬诇讜谞讬转 讻讬 讛讱 讚讛讻讗 讚讛诇砖讜谉 讜讛讗讬讬诇讜谞讬转 诪砖诪注 讘讜讚讗讬 讗讬讬诇讜谞讬转 诪砖讗"讻 讛讻讗 讚拽转谞讬 诪砖讜诐 讗讬讬诇讜谞讬转 讚诪砖诪注 砖驻讬专 诪砖讜诐 讞砖砖 讗讬讬诇讜谞讬转 讜拽"诇:


讘讚"讛 讗讜诪专 诇讛 砖转讬拽讜转讬讱 讻讜' 讜讬"诇 讚讛转诐 谞诪讬 诇讗 讛讜讬 讗诇讗 诇注讝 讚讛讗 住转诐 讙讬专砖讛 讻讜' 注讻"诇 讻诇 讝讛 诇砖讬讟转诐 讚诇讗讜 拽诇拽讜诇讗 诪诪砖 拽讗诪专 谞诪讬 讛转诐 砖讬讛讬讛 讛讙讟 讘讟诇 讜讘谞讬讛 诪诪讝专讬诐 讚讗诐 讻谉 诇讗 讛讜讛 诪讜注讬诇 诪讛 砖讗讜诪专讬诐 诇讜 诇讗 讬讞讝讬专 诪讬讛讜 讬砖 诇讚拽讚拽 诪讗讬 驻专讬讱 讛转诐 讚讛讗 诇讗 讞讬讬砖讬谞谉 诇诇注讝 讗诇讗 讚讜诪讬讗 讚诇注讬诇 讘讗讜诪专 诇讛 诪砖讜诐 砖诐 专注 讗讜 诪砖讜诐 谞讚专 讗谞讬 诪讜爪讬讗讱 讗讘诇 讘讗讬谞讜 讗讜诪专 诇讛 讻诇讜诐 讗驻讬诇讜 诇注讝 诇讬讻讗 讻诪"砖 诇注讬诇 诇专"诪 讘讚诇讗 讻驻诇 诇诪诇转讬讛 讜讛转讜住驻讜转 讘驻' 讛讘注"讬 转专爪讜 讘讝讛 讚讛转诐 诪讜讻讬讞 讛讚讘专 讟驻讬 砖诪砖讜诐 讘谞讬诐 讛讜讗 诪讜爪讬讗讛 讜讗讬讻讗 拽诇拽讜诇讗 讚诇注讝 讟驻讬 讗驻讬' 讘讗讬谞讜 讗讜诪专 诇讛 讻诇讜诐 讜讻讛"讙 讻转讘讜 讛转讜住驻讜转 诇拽诪谉 讚讛转诐 驻专讬讱 讗驻讬' 诇专讘谞谉 讚讛讻讗 讚诇讗 讞讬讬砖讬 讛讻讗 诇拽诇拽讜诇讗 讻讜' 注"砖 讜讚讜"拽:





诪讛专"诐

 讚"讛 讛谞讜讚专 讻讗讬诇讜 讘谞讛 讘诪讛 讜讻讜' 注讚 讜讘专讬砖 驻专拽 讚' 讚谞讚专讬诐 讻讜'. 专"诇 讜讗"转 诪谞"诇 讚讙讝讬专讛 砖讜讛 讝讜 诪拽讜讘诇转 诪住讬谞讬 讚讛讗 讗讬谉 讗讚诐 讚谉 讙"砖 诪注爪诪讜 诇讻讱 诪讘讬讗 讚讘专讬砖 驻专拽 讚' 讚谞讚专讬诐 讬诇讬祝 讘讛讗讬 讙"砖 讚谞拽专讗 专砖注 砖"诪 讚讙讝讬专讛 砖讜讛 诪拽讜讘诇转 讛讬讗:


讚"讛 讛诪讜爪讬讗 讗砖转讜 诪砖讜诐 讗讬讬诇讜谞讬转 讜讻讜' 注讚 讜讛讗 讚转谞谉 驻专拽 讗诇诪谞讛 谞讬讝讜谞讬转 讛诪诪讗谞转 讜讛砖谞讬讛 讜讛讗讬讬诇讜谞讬转 讜讻讜'. 讜诇讬讻讗 诇转专抓 讛讻讗 讘住驻拽 讗讬讬诇讜谞讬转 讻讚诇注讬诇 讚讚讜诪讬讗 讚诪诪讗谞转 讜讛砖谞讬讛 拽转谞讬 讚诇讗 讗讬讬专讬 讘住驻讬拽讗 讜注讜讚 讚诇讬砖谞讗 讚讛讗讬讬诇讜谞讬转 诪砖诪注 讗讬讬诇讜谞讬转 讜讚讗讬转 讗讘诇 讛讻讗 讘诪转谞讬' 讚拽转谞讬 讛诪讜爪讬讗 讗砖转讜 诪砖讜诐 讗讬讬诇讜谞讬转 讗讬讻讗 诇诪讬诪专 诪砖讜诐 讞砖砖讗 讚住驻拽 讗讬讬诇讜谞讬转 讜拽"诇:


讘讗"讚 讜诇讗 讗诪专讬谞谉 转转讬讬讘诐 诪诪讛 谞驻砖讱 讜讻讜'. 讗讘诇 讗拽专讗 讚讗砖专 转诇讚 驻专讟 诇讗讬讬诇讜谞讬转 诇讬讻讗 诇讗拽砖讜讬讬 讚拽专讗 讗转讗 诇讗砖诪讜注讬谞谉 讚诇讗讜 讘转 讬讘讜诐 讛讬讗 讜诇讗 诪讬驻讟专讛 爪专转讛 讘讬讘讜诐 砖诇讛 讜拽"诇 讻讱 讛砖讘转讬 讘讬砖讬讘讛 诇转诇诪讬专讬 讜讗讞"讻 诪爪讗讜 砖拽讚诪谞讬 讘讝讛 住驻专 讞讻诪转 砖诇诪讛:


讚"讛 讗讜诪专讬诐 诇讛 砖转讬拽讜转讱 讬驻讛 诪讚讘讜专讱 讜讻讜' 注讚 讚讛讻讬 驻专讬讱 专讘 驻驻讗 讜讻讜'. 专"诇 讚砖诐 讗讬讻讗 讘专讬讬转讗 讚拽转谞讬 转"专 谞讬住转 诇专讗砖讜谉 讜诇讗 讛讬讜 诇讛 讘谞讬诐 诇砖谞讬 讜诇讗 讛讬讜 诇讛 讘谞讬诐 诇讗 转讬谞砖讗 讜讻讜' 谞砖讗转 诇诪讬 砖讗讬谉 诇讜 讘谞讬诐 转爪讗 讘诇讗 讻转讜讘讛 驻讬' 讚诪砖谞讬诐 讛专讗砖讜谞讬诐 讬砖 诇讛 讻转讜讘讛 讜诪讛讙' 讗讬谉 诇讛 讻转讜讘讛 讜讗讬讘注讬讗 诇讛讜 谞砖讗转 诇专讘讬注讬 讜讛讬讜 诇讛 讘谞讬诐 诪讛讜 讚转讬转讘注讬 诇讙' 讜驻砖讬讟 讚讗诪专讬' 诇讛 砖转讬拽讜转讱 讬驻讛 诪讚讬讘讜专讱 讚诪爪讬 讗诪专 诇讛 讗讚注转讗 讚讛讻讬 诇讗 讙讬专砖转讬讱 诪转拽讬祝 诇讛 专讘 驻驻讗 讗讬 讗讬讛讬 砖转拽讛 讗谞谉 诪讬 砖转拽讬谞谉 谞诪爪讗 讙讟 讘讟诇 讜讻讜' 讗诇讗 讗诪专讬谞谉 讛砖转讗 讛讜讗 讚讘专讬转 讜诇驻讜诐 专讬讛讟讗 诪砖诪注 砖专讘 驻驻讗 驻专讬讱 诪讗讞专 砖讗谞谉 讬讚注讬谞谉 讚诪砖讜诐 砖诇讗 讛讬讛 诇讛 讘谞讬诐 讙讬专砖讛 讜注讻砖讬讜 谞转讙诇讛 诇诪驻专注 砖讛讬转讛 讘转 讘谞讬诐 讗"讻 讗驻讬诇讜 讛讬讗 砖转拽讛 讜讻讜' 诪诪讬诇讗 讛讙讟 讘讟诇 讜诇讻讱 讛拽砖讜 讛转讜住' 讚讛讻讗 谞诪讬 谞讬诪讗 讗谞谉 诪讬 砖转拽讬谞谉 诪讗讞专 砖讬讚讜注 诇谉 砖诪砖讜诐 讞砖砖 讗讬讬诇讜谞讬转 讙讬专砖讛 讜诇驻讬 讝讛 讙诐 注诇 诪转谞讬' 讚诇注讬诇 讚讛诪讜爪讬讗 讗砖转讜 诪砖讜诐 砖诐 专注 讜诪砖讜诐 谞讚专 讛讬讜 讬讻讜诇讬谉 诇讛拽砖讜转 拽讜砖讬讗 讝讜 诪讛 讛讜注讬诇讜 讞讻诪讬诐 讘讝讛 砖转拽谞讜 砖诇讗 讬讞讝讬专 讜诪讟注诐 讝讛 讗祝 诇讗讞专 砖转谞砖讗 诇讗讞专 讜谞诪爪讗 砖讛砖诐 专注 砖拽专 讬砖转讜拽 讜诇讗 讬讗诪专 讗讬诇讜 讛讬讬转讬 讬讜讚注 讜讻讜' 讗谞谉 诪讬 砖转拽讬谞谉 讗诇讗 砖谞拽讟讜 拽讜砖讬讗 讝讜 注诇 诪转谞讬' 讚讛讻讗 讛讜讗讬诇 讜讛讜讝讻专 讘讛 诇讬砖谞讗 讚砖转讬拽讜转讱 讬驻讛 诪讚讬讘讜专讱 讻诇讬砖谞讗 讚讛转诐 讚讘驻' 讛讘讗 注诇 讬讘诪转讜 讜转讬专爪讜 讛转讜住' 讚砖诐 讗讬谞讜 讗诇讗 诇注讝 讜讛讻讗 转拽谞讜 砖诇讗 讬讞讝讬专 砖诇讗 讬讜爪讬讗 讛讘注诇 诇注讝 讻诪讜 砖讻转讘讜 讛转讜住' 诇注讬诇 专讬砖 讚祝 讝讛 讚"讛 讗讬 讗诪专 诇讛 讛讻讬 讜讻讜' 讜讻讬 转讬诪讗 讗"讻 诪讗讬 驻专讬讱 专讘 驻驻讗 砖诐 讗谞谉 诪讬 砖转拽讬谞谉 讜讻讬 讗谞谉 谞讜爪讬讗 诇注讝 诪讗讞专 砖讛讘注诇 砖讜转拽 讜讗讬谞讜 诪讘拽砖 讚讘专 诇讻讱 驻讬专砖讜 讚讛讻讬 驻专讬讱 讚砖诐 谞诪讬 讛讬讛 诇谞讜 诇转拽谉 砖诇讗 讬讞讝讬专 诪讞诪转 讞砖砖讗 讝讜 砖诪讗 讬讜爪讬讗 讛讘注诇 注诇讬讛 诇注讝 讜讗驻讬' 诇讗 转转讘注 诪诪谞讜 讻转讜讘讛 讻诪讜 砖转拽谞讜 讛讻讗 讗诇讗 诪讗讬 讗讬转 诇讱 诇诪讬诪专 讚砖诐 诇讗 砖讬讬讱 诇注讝 讚讗诪专讬 讛砖转讗 讛讜讗 讚讘专讬转 讜诇讻讱 诪讛讗讬 讟注诪讗 谞诪讬 诇讗 转讜讻诇 诇转讘讜注 讛讻转讜讘讛 诪讛砖诇讬砖讬 专讗诪专 诇讛 讛砖转讗 讛讜讗 讚讘专讬转 讜诇讗 爪专讬讻讬谉 诇讟注诪讗 讚讗诪专讬谞谉 诇讛 砖转讬拽讜转讱 讬驻讛 诪讚讬讘讜专讱 讜讻讜' 讜讻"转 讗"讻 讛讻讬 谞诪讬 谞讬诪讗 讛讬讻讗 砖诇讗 砖讬讬讱 诇注讝 诪讟注诪讗 讚讛砖转讗 讛讜讗 讚讘专讬转 讜讗"讻 诇诪讛 转拽谞讜 讞讻诪讬诐 砖诇讗 讬讞讝讬专 诇讻讱 住讬讬诪讜 讛转讜住' 讜讛转诐 讚讗讬讬专讬 讘注拽专讛 讚讜拽讗 砖讬讬讱 讛砖转讗 讛讜讗 讚讘专讬转 讜讻讜':





讞讻诪转 砖诇诪讛

专砖"讬 讘讚"讛 讜讛讻讗 讻讜' 讗诇讗 讛讜讬 讬讜讚注转 讻讜'. 谞"讘 讗讘诇 诇讚注转 讛转讜住' 讗讬谞讛 讻谉 讚讗"讻 讛讜讬 讻驻诇讬讛 诇诪讬诇转讬讛 讜讗讬讻讗 诇注讝 讗诇讗 讗驻讬诇讜 诇讗 讻驻诇讬讛 讻讚驻讬专砖讜 讛转讜住' 诇注讬诇:


转讜住' 讘讚"讛 讛诪讜爪讬讗 讻讜' 转转讬讬讘诐 诪诪"谞 讻讜'. 谞"讘 讜诪拽专讗 诇讗 诪爪讬 诇讗拽砖讜讬讬 讗诪讗讬 诪诪注讟 讗讬讬诇讜谞讬转 讚砖诪讗 讗讬讬专讬 (讘讛) 讘讛讻讬专 讘讛 讗"谞 拽专讗 讗讬谞讜 诪诪注讟 砖诇讗 讬讻讜诇 诇讬讘诪讛 讗诇讗 诪诪注讟 砖诇讗 讬讬讘诐 讗讜转讛 讜讬驻讟讜专 爪专转讛 讜讚讜"拽:


讘讚"讛 讗讜诪专 诇讛 讻讜' 讚讛砖转讗 讛讜讗 讚讘专讬转 讻讜'. 谞"讘 讻讱 讛讜讗 诪住拽谞转 专讘 驻驻讗 诇砖诐 讚诪砖"讛 讗讬谉 诇讛 讻转讜讘讛 讜诇讗 诪砖讜诐 砖转讬拽讜转讱 讬驻讛 诪讚讘讜专讱 讜拽"诇:





诪讛专"诐 砖讬祝

讙诪' 驻砖讬讟讗 诪讛讜 讚转讬诪讗 讻讜'. 讚讗讬谉 住讘专讗 诇拽谞讜住 讗讜转讜 诪砖讜诐 驻专讬爪讜转 讜拽诇拽讜诇 诇讬讻讗 砖谞讚专讜 转诇讛 讘讗诐 诇讗 讬讙专砖谞讛 讜转讬讻祝 讻砖讬讙专砖讛 谞转拽讬讬诐 讛谞讚专 讜诪讛 拽诇拽讜诇 讬砖谞讜 转讜 讛诇讗 讬讻讜诇 诇拽讞转讛 讗讞专 讛讙讬专讜砖讬谉 讜注讜讚 讻讬讜谉 讚转诇讜讬 讘讚讬讚讬讛 诇讬讻讗 拽诇拽讜诇 讜拽"诇: 


讙诪' 讜讛诪拽讬讬诪讜 讻讜'. 讜讘砖讘讜注讛 讗诪专讬谞谉 讗讬 讗转砖讬诇 讗砖讘讜注转讗 讘注讜讘讚讗 讚专讬讘"诇 诪砖诪注 讚拽讬讜诐 讟讜讘 诪砖讗诇讛 讜讗驻"诇 讚讛诪拽讬讬诪讜 讻讗讬诇讜 讻讜' 诪砖讜诐 砖诪讗 讘驻注诐 讗讞专 讬住诪讜讱 讙"讻 注诇 讻讱 讜讬注讘讜专 诪转讜讱 讻讱 讗砖讘讜注转讜 讗讘诇 讻砖讗讚诐 讬爪讗 讬讚讬 注讜诇诪讜 讜拽讬讬诐 讻诇 砖讘讜注讜转讬讜 讜诇讗 砖讗诇 注诇讬讛谉 讝讛 讜讚讗讬 讟讜讘 讬讜转专 讚讞讝讬谞谉 讝专讬讝讜转讬讛 砖诇讗 注讘专 诪讗讜诪讛 讜拽"诇. 讙诐 讬砖 诇讞诇拽 讘讬谉 谞讚专 诇砖讘讜注讛 讜讚讜"拽. 讬砖 诇讻讜讬谉 谞讚专 诇讗讘讬专 讬注拽讘 讻讜' 专"诇 讗祝 讚讛讜讬 讻讘讜谞讛 讘诪讛 讗讻谉 讝讛 讛谞讚专 讛讬讛 注讚 讗诪爪讗 诪拽讜诐 诇讛' 诪砖讻谞讜转 诇讗讘讬专 讬注拽讘 [讚诇讗 讛讬讛 讗讝 讗讬住讜专 讘诪讜转] 讜拽"诇: 


讙诪' 讗诇诪讗 专"讬 诇讗 讞讬讬砖 诇拽诇拽讜诇讗 讜专讘谞谉 讞讬讬砖讬 诇拽诇拽讜诇讗 讻爪"诇 讜讻谉 诪爪讗转讬 诪讜讙讛 讜讻谉 讘驻转讬讞讜转 讛拽讜砖讬讗 诪转讞讬诇 讘专"讬 讜专讘谞谉 讜讗讘讬讬 讚诇讗 讞砖 诇转讬专讜爪讗 讚专讘谞谉 讗讜诇讬 住"诇 讻诪"讚 讚讟注诪讗 诪砖讜诐 驻专讬爪讜转 讜诇讗 诪住转讘专 讻诇诇 诇转专讜爪讬 讚专讘谞谉 讚讛讻讗 讗讬讬专讬 讘讚诇讗 讗诪专 讻诇诇 诪砖讜诐 讗讬讬诇讜谞讬转 讗谞讬 诪讜爪讬讗讱 [讜讻谉 转讬' 讛讘"讬] 讚讗"讻 诪"讟 讚专"讬 讚诇讗 讬讞讝讬专 讜住诪讱 转诇诪讜讚讗 讻讗谉 讗讚诇注讬诇 砖驻讬' 诇诪砖谞转讬谞讜 讜讛讜讗 讚讗诪专 讻讜' 讜讚讘专讬 讛讘"讬 讘住讬' 讬讜"讚 讗讬谉 诪讞讜讜专讬谉 讘注讬谞讬 讻诇诇. 讜讟注诪讗 讚讛专诪"讛 [讚住讜讘专 讗驻讬诇讜 诇讗 讻驻诇讬' 诇诪诇转讗 诇讗 讬讞讝讬专 砖讛讜讻专讞 讛讘"讬 诇转专讜爪讬 讘讝讛 注"砖] 讗讜诇讬 诇讗 驻住拽 讻专"诪 讘讝讛 讚讚讜拽讗 诇专"诪 爪专讬讱 讚讻驻诇讬' 诇转谞讗讬 讜讚讜"拽: 


讙诪' 讗诪专 砖诪讜讗诇 讗讬驻讜讱 讜讛讗 诪讚拽转谞讬 住讬驻讗 讻讜'. 诇讗 讗诪专 讗讬驻讜讱 诪转谞讬' 讚诇注讬诇 讻讬讜谉 讚诇讬讻讗 砖诐 讜讞讻诪讬诐 讗讜诪专讬诐 讜讚讜"拽: 


讘转讜住' 讘讚"讛 讛诪讜爪讬讗 讻讜' 讜讛讗 讚驻诇讬讙讬 讘讛诪讚讬专 讻讜'. 讗"诇 讚讘讝讛 谞转专抓 讛转讬诪讛 讚讛讻讗 讚讻谞住讛 爪专讬讱 讙讟 讚讗讬谉 讗讚诐 注讜砖讛 讻讜' 讜讻驻专砖"讬 讜讘讬讘诪讜转 讘诪谉 讛讗讬专讜住讬谉 讻讚诪砖诪注 讘讛诪讚讬专 讚讜拽讗 讻谞住讛 住转诐 讜讗祝 讚讛转讚注 注讜诪讚 讘诪拽讜诪讜 讚讗讬讬诇讜谞讬转 讗讬谉 诇讛 专驻讜讗讛 讜讛讻讗 诪砖诪注 讚讬砖 诇讛 专驻讜讗讛 诪"诪 讛转讬诪讛 诪转讜专抓 讜注讬讬谉 讘转讜住' 讛诪讚讬专 讚讛讜讻讬讞讜 讚诇讗讜 讚讜拽讗 讻谞住讛 住转诐 注"砖: 


讘讗"讚 讜讛讗 讚转谞谉 讻讜' 讛诪诪讗谞转 讻讜' 讚诪砖诪注 讗讘诇 讙讬讟讗 讘注讬 讻讜'. 讜诪讚拽专讬 诇讛 讗讬讬诇讜谞讬转 诪砖诪注 砖讛讬讗 讗讬讬诇讜谞讬转 讜讚讗讬 诪砖讗"讻 讻讗谉 讚拽讗诪专 诪砖讜诐 讗讬讬诇讜谞讬转 讚专"诇 诪砖讜诐 讞砖砖讗 讚讗讬讬诇讜谞讬转: 


讘讗"讚 讜诇讗 讗诪专讬谞谉 转转讬讘诐 诪诪谞"驻 讻讜'. 讜讗砖专 转诇讚 驻专讟 诇讗讬讬诇讜谞讬转 诇讗 拽砖讛 诪诪谞"驻 讻讜' (驻) 讚讬"诇 驻专讟 诇讗讬讬诇讜谞讬转 砖讗讬谞讜 诪爪讜讛 诇讬讘诪讛 讜注讬"诇 驻专讟 诇讗讬讬诇讜谞讬转 讛讬讻讗 砖讛讻讬专 讘讛 讗讘诇 拽讟谞讛 讚诇讗 砖讬讬讱 讛讻讬专 讘讛 讙诐 拽讗诪专 诇讗 讞讜诇爪讬谉 讜诇讗 诪讬讘诪讬谉 砖讗讬谞讜 专砖讗讬 讛拽砖讜 砖驻讬专: 


讘转讜住' 讘讚"讛 讗讜诪专 诇讛 砖转讬拽讜转讱 讻讜' 讜讛转诐 讚讗讬讬专讬 讘注拽专讛 讻讜' 讜讗驻讬诇讜 诇专讘谞谉 讻讜' 讜讗"转 讻讜'. 拽砖专转讬讜 讚诇驻专砖"讬 诪转拽讬祝 专"驻 诇住讘专转 讚讟注诪讗 讚讻转讜讘讛 讚讞讬讬砖讬谞谉 诇拽诇拽讜诇讗 讗讟讜 讗诐 讛讜讗 讻讜' 讗注"讻 讗讬谉 讟注诪讜 诪砖讜诐 拽诇拽讜诇讗 讜住"诇 讻专讘谞谉 讚讛讻讗 讚诇讗 讞讬讬砖讬 诇拽诇拽讜诇讗 讜讟注诪讗 讚讻转讜讘讛 诪砖讜诐 讛砖转讗 讛讜讗 讚讘专讬转 讜讻驻专砖"讬 讘讛讚讬讗 砖诪讛 讜讛砖转讗 诇讗 拽砖讛 诪谞讚讛 讚讛砖转讗 讛讜讗 讚讘专讬转 诇讗 诪讘讟诇 拽诇拽讜诇讗 专拽 砖诇讗 转讜讻诇 诇讛讜爪讬讗 讻转讜讘讛 [讜讛讗讬 转谞讗 讚谞讚讛 讞讬讬砖 诇拽诇拽讜诇讗] 讜讻谉 讛讻讗 讘讗讬讬诇讜谞讬转 讛讜爪专讱 诇转拽谉 讚诇讗 讬讞讝讬专 讚讗讬 诇讗"讛 讞讬讬砖讬谞谉 诇拽诇拽讜诇讗 讚讛砖转讗 讛讜讗 讚讘专讬转 诇讗 诪讘讟诇 拽诇拽讜诇讗 讜讻转讜讘讛 讛"谞 讚诇讗 讙讘讬讗 讛讻讗 讗驻讬诇讜 讘诇讗 讟注诪讗 讚讛砖转讗 讛讬讗 讚讘专讬转 专拽 诪砖讜诐 拽诇拽讜诇 讜讻谉 诪"砖 讜讗驻讬诇讜 诇专讘谞谉 讻讜' 讚诇驻讬' 专砖"讬 拽讜砖讟讗 拽讗诪专 砖诐 讻谉 讗诇讗 讻专讘谞谉 讚诇讗 讞讬讬砖讬 诇拽诇拽讜诇讗 诪砖讜诐 讚诇讗 讻驻诇 讜讟注诪讗 讚讻转讜讘讛 诪砖讜诐 讛砖转讗 讻讜' 讜诪讛 砖讚讞拽 诇专砖"讬 诇驻专砖 讻谉 诇砖讬讟转讜 讚拽诇拽讜诇 诪诪砖 讗讬谉 砖讬讬讱 诇讜诪专 砖讬讛讬讛 讙讟 讙讟 诪注诇讬讗 诪住驻拽 讚砖诪讗 讛砖转讗 讛讜讗 讚讘专讬转 讚诇讬讻讗 讗诇讗 住驻讬拽讗 讻诪讜 讛砖转讗 讛讜讗 讚讻讞砖讬转 砖诐 讚诇注谞讬谉 讻转讜讘讛 谞讬讞讗 砖驻讬专 讚讛诪诪注"讛 讜讻诪"砖 砖诐 讛转讜住' 讗讘诇 诇讛转讜住' 讚拽诇拽讜诇 诇讬转讗 讗诇讗 诪砖讜诐 诇注讝 讘注诇诪讗 讗转讬讗 讘驻砖讬讟讜转 讟驻讬 讚讛砖转讗 讛讜讗 讚讘专讬转 诪讘讟诇 讛诇注讝 讻讬讜谉 讚讬讻讜诇讬谉 诇转诇讜转 讘讛砖转讗 讛讜讗 讚讘专讬转 讜诇讝讛 讛拽砖讜 讛讻讗 讘讗讬讬诇讜谞讬转 谞诪讬 讻讜' 讜讗"转 诪谞讚讛 讻讜' 讜讗驻讬诇讜 诇专讘谞谉 讻讜' 讗诪讗讬 讞讬讬砖讬 砖诪讛 诇拽诇拽讜诇讗 讗诇讜诇讬 讟注诪讗 讚讛砖转讗 讛讜讗 讚讘专讬转 讻谞"诇 [诇讝讛 讻转讘 讚专讘谞谉 诪讜讚讜 讛转诐] 讗祝 砖讬砖 诇讛拽砖讜转 拽爪转 诪讬 讛讻专讬讞诐 诇讝讛 讬驻专砖讜 讙"讻 讚讛砖转讗 讛讜讗 讚讘专讬转 讗讬谉 诪讘讟诇 诇注讝 专拽 谞讜转谉 讟注诐 诇讻转讜讘讛 讜讻诪讜 诇驻讬' 专砖"讬 讜讚讜"拽. 讜讬砖 诪拽砖专讬诐 讘注"讗 讚讘诇"讝 [诇"拽 诪谞讚讛] 讛转诐 拽诇拽讜诇 诪诪砖 讝讛 谞转讘讟诇 讘讛砖转讗 讛讬讗 讚讘专讬转 讗讘诇 诇注讝 诇讗 谞转讘讟诇 讻诪讜 讘讚诇讗 讗诪专 注"诪 讻谉 讬讛讗 讙讟 讚拽诇拽讜诇 诪诪砖 诇讬讻讗 讜诇注讝 讗讬转讗 讜诇专讘谞谉 讚诇讗 讞讬讬砖讬 讛讻讗 诇拽诇拽讜诇 诇注讝 讗讘诇 拽诇拽讜诇 诪诪砖 讞讬讬砖讬 讜讘谞讚讛 讗讬讬专讬 讘诇注讝 [讜讚诇讗 讻专讘谞谉] 讜讬砖 诇驻拽驻拽 讛专讘讛 讘讝讛 讜讚讜"拽:
诇注谞讬谉 讻转讜讘讛 讬砖 诇注讬讬谉 讗讬 爪专讬讱 谞诪讬 砖讗诪专 砖讗讬谉 讗谞讬 专讜爪讛 诇转转 讻转讜讘讛 注"讻 诪讙专砖讱 讚诇驻讬 讛住讘专讗 谞专讗讛 砖讗"爪 砖讬讗诪专 讜注讬讬谉:





专砖"砖

讘诪砖谞讛 讗讜诪专 诇讛 砖转讬拽讜转讬讱 讬驻讛 诪讚讬讘讜专讬讱. 讬讘诪讜转 (住讛). 讛转讜讬"讟 (讘住讚"讛 讜讞讻"讗) 讻转讘 讚诇讞讻诪讬诐 讚讗诪专讬 讬讞讝讬专 讜讛讜讛 讙讟 诪注诇讬讗 讜讗驻讬' 讗讬谞讛 讗讬讬诇讜谞讬转 讗"讬 诇讜诪专 诇讛 砖转讬拽讜转讬讱 讻讜'. 讜诇讻讗讜专讛 转讬诪讛 讚讛讗 诇专"讬 讚住"诇 讚诇讗 讬讞讝讬专 讛讜讛 讛砖转讗 讙讜诪专 讜诪讙专砖 讻讚驻讬' 讛专注"讘 讘诪砖谞讛 讚诇注讬诇 讜讗驻"讛 诇讬转谉 讻转讜讘讛 讗诪专讬' 讚诇讗 讙讬专砖 讗"讻 讙诐 诇讞讻诪讬诐 讻谉. 讜讬砖 诇讞诇拽 拽爪转. 讗讘诇 讘转讜住' 砖诐 讚"讛 讗讬 诪砖诪注 讚讗祝 诇专讘谞谉 讻谉:



专砖"讬 讚"讛 专讬"讗 诇"讬. 砖讗诐 讬讘讜讗讜 诇讱 住讬诪谞讬诐 讻讜'. 讻爪"诇:



转讚"讛 讛诪讜爪讬讗. 诪讚驻诇讬讙讬 专' 讗诇讬注讝专 讜专"注 讻讜'. 讻爪"诇:



转讚"讛 讗讜诪专. 讜诪讛"讟 诇讗 诪爪讬 诇诪转讘注 讻转讜讘讛. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讘讗讜诪专 讬讗住专讜 讻诇 驻讬专讜转. 注讬' 诇注讬诇 讚祝 诇讛 注"讗 转讜讚"讛 讜谞讜讚专转:





讞讬讚讜砖讬 讞转"住

讛诪讜爪讬讗 讗砖转讜 诪砖讜诐 讗讬讬诇讜谞讬转. 讻诇 讛砖讬讬讱 诇住讜讙讬' 讝讜 讻讘专 谞转讘讗专 诇注讬诇 诪"讛 注"讘 注"砖:


讛诪讜讻专 讗转 注爪诪讜 讜讗转 讘谞讬讜 诇谞讻专讬诐 讜讻讜' 讜讛讜讗 砖诪讻专 讜砖谞讛 讜砖讬诇砖. 讚讘专 讝讛 诪讜讻专讞 讚讛专讬 拽专讗 讻转讬讘 驻' 讘讛专 讗讜 诇注拽专 诪砖驻讞转 讙专 讜讗诪专讬谞谉 讘拽讚讜砖讬谉 讻' 注"讘 讝讛 讛诪讜讻专 注爪诪讜 诇注"讝 砖诇讗 转讗诪专 谞讚讞讛 讗讘谉 讗讞专 讛谞讜驻诇 拽诪"诇 讗讞专讬 谞诪讻专 讙讗讜诇讛 转讛讬讛 诇讜 讻讬 讛讬讻讬 讚诇讗 诇讬讟诪注 讘讬谉 讛谞讻专讬诐 注"砖 讜讗"讻 拽砖讬' 诪砖谞转讬谞讜 讛砖转讗 注爪诪讜 驻讜讚讬谉 讘谞讬讜 注诪讜 诇讗 讻"砖. 讗诇讗 注"讻 诪转谞讬' 讘诪讻专 讜砖谞讛 讜砖讬诇砖 讚讗"讗 诇讛爪讬诇讜 砖诇讗 讬讟诪注 讘讬谉 讛谞讻专讬诐 砖讛专讬 注诇 讻专讞谞讜 专讜爪讛 讛讜讗 诇讛讟诪注 讘讬谉 讛谞讻专讬诐 注"讻 讗驻讬' 讘谞讬讜 注诪讜 讗讬谉 驻讜讚讬谉 讻诇 讬诪讬 讞讬讬讜 讻爪"诇 诇讻讗讜专讛. 讗诇讗 砖爪诇"注 诪"砖 专砖"讬 讚讻诇 讝诪谉 讞讬讬 讛讗讘 讛讜讗 诪砖诪专 讛讘谞讬诐 砖诇讗 讬讟诪注讜 讘讬谉 讛谞讻专讬诐 讜爪"注 注专讘讱 注专讘讗 爪专讬讱 讚讛专讬 诪砖讜诐 讻讱 爪讬讜转讛 转讜专讛 诇驻讚讜转讜 讻讚讬 砖诇讗 讬讟诪注 讛讜讗 讘讬谉 讛谞讻专讬诐 讜讝讛 砖诪讻专 讜砖讬谞讛 讜砖诇讬砖 砖专讜爪讛 讘讟讬诪讜注 讗讬讱 谞谞讬讞 讛讘谞讬诐 讗爪诇讜 诪驻谞讬 砖诪砖诪专诐 砖诇讗 讬讟诪注讜 讜爪注"讙. 转讜 拽砖讬讗 诇讬 诪讗讬 讚讗诪专 讘诪讬 砖诪讻专 讜砖讬谞讛 讜砖讬诇砖 诇诇讜讚讗讬 讻诪"砖 专诪讘"诐 讚讘讛讻讬 诪讬讬专讬 讜讻砖"讻 讛讻讗 讚讗讬讻讗 拽讟诇讗 诪讗讬 拽"讜 讗讬讻讗 讚讘谞讬诐 砖诇讗 讞讟讗讜 驻讜讚讬谉 诪砖讜诐 拽诇拽讜诇讗 讗讘诇 讛讜讗 注爪诪讜 砖诪拽诇拽诇 注爪诪讜 讗讬谉 驻讜讚讬谉 砖讛专讬 注诇 讻专讞谞讜 专讜爪讛 诇讟诪讜注 讜讬讞讝讜专 讜讬诪讻讜专 注爪诪讜 注"讻 诇讗 讞讬讬砖讬谞谉 诇讟诪讜注 讚讬讚讬' 讗"讻 讘拽讟诇讗 诪讗讘讚 注爪诪讜 诇讚注转 讜讬讞讝讜专 讜讬诪讻讜专 注爪诪讜 讜注诇 讞讬讬讜 诇讗 讞住 讜诪讗讬 讻砖"讻 讗讬讻讗. 讜转讜 拽砖讬' 讗讬讱 讛讜讛 拽讟诇讗 讻"砖 诪拽诇拽讜诇讗 讛讗 讙讚讜诇 讛诪讞讟讬讗 讬讜转专 诪讛讛专讙讜. 讜讝讛 讬"诇 拽爪转 讜诇讜诪专 讚讘讘谞讬诐 拽讟谞讬诐 砖讬讟诪注讜 诇讗 砖讬讬讱 诪讞讟讬讗 讜讗驻"讛 驻讜讚讬谉 讜讛讜讛 拽讟诇讗 拽"讜 讜住讘专讗 讝讜 讻转讘 诪讙"讗 住住讬' 砖"讝 注"砖 讜讚讜讞拽 讜拽讜砖讬' 讛专讗砖讜谞讛 爪"注:





驻谞讬 讬讛讜砖注

讙诪专讗 讜讛转讬专讜 诇讜 砖讬讞讝讬专谞讛 驻砖讬讟讗 讻讜' 注讚 讜专讘讬谞讗 讗诪专 诇注讜诇诐 讗住讬驻讗 讜讛讻讬 拽转谞讬 讗讬谉 讘讝讛 诪驻谞讬 转讬拽讜谉 讛注讜诇诐. 讜讛拽砖讛 讛专砖讘"讗 讝"诇 讘讞讬讚讜砖讬讜 诇诪讛 讛转讬专讜 讘讗诪转 讜诪讗讬 诪拽砖讛 谞诪讬 驻砖讬讟讗 讚讗讚专讘讗 诪住讘专讗 讬"诇 讚讛讻讗 谞诪讬 讗讬讻讗 诪驻谞讬 转讬拽讜谉 讛注讜诇诐 砖诪讗 讬讗诪专 讗讬诇讜 讛讬讬转讬 讬讜讚注 讻讜' 讜讛讗专讬讱 诇讬讬砖讘 讜诇讜诇讗 讚讘专讬讜 讛讬讛 谞"诇 讘驻砖讬讟讜转 讚诇讗 砖讬讬讱 讛讻讗 拽讬诇拽讜诇讗 诇讜诪专 讗讬诇讜 讛讬讬转讬 讬讜讚注 砖讬砖 转拽谞讛 诇讛转讬专 讛谞讚专 讗驻讬诇讜 谞讜转谞讬谉 诇讬 诪讗讛 诪谞讛 诇讗 讛讬讬转讬 诪讙专砖讛 讚诪讬 讛讻专讬讞讜 诪注讬拽专讗 诇讬砖讘注 讘拽讜谞诐 讻讚讬 诇讙专砖讛 讛专讬 诇驻谞讬谞讜 砖诇讗 讛讬转讛 讞讘讬讘讛 注诇讬讜 讜讗"讻 诇讬讻讗 讙讬诇讜讬 讚注转 诇讞讜砖 诇拽讬诇拽讜诇讗 讜讚讜拽讗 讘诪讜爪讬讗 诪砖讜诐 砖"专 讜谞讚专 砖讘讛 砖讗讬谞讛 诪讙专砖讛 诇专爪讜谞讜 讘讝讛 讚讜拽讗 砖讬讬讱 拽诇拽讜诇讗 讻诪讜 砖驻讬专砖"讬 讝"诇 诇注讬诇 讻谞"诇:

讘讗"讚 讗讜专"转 讚讛转诐 讘讚拽讘诇讛 注讬诇讜讬讛 讜讻讛"讙 诪砖谞讬 讘驻专拽 讘谉 住讜专专 讜诪讜专讛 注讻"诇. 讗诪讗讬 讚讘注讬 诇诪讬驻砖讟 讛转诐 讚讗讝诇讬谞谉 讘讚讬谞讬 谞驻砖讜转 讘转专 专讜讘讗 诪讚转谞谉 讘转 讙' 砖谞讬诐 讜讬讜诐 讗讞讚 讞讬讬讘讬谉 注诇讬讛 诪砖讜诐 讗"讗 讜诇讗 讗诪专讬谞谉 讚诇诪讗 讗讬讬诇讜谞讬转 讛讬讗 讜讚讞讬 讛砖"住 讘讚拽讬讘诇讛 注讬诇讜讬讛 讜讗驻"讛 诇讬讻讗 诇讗拽砖讜讬讬 诪讛讗讬 住讜讙讬讗 讗诪讗讬 讚驻专讬砖讬转 讘住诪讜讱 讚讜讚讗讬 讗讬讬诇讜谞讬转 谞诪讬 讘注讬讗 讙讟 讗驻讬' 诪讚讗讜专讬讬转讗 讻讚驻专砖"讬 讻讗谉 讚讜讚讗讬 讘注诇 诇砖诐 拽讬讚讜砖讬谉 讜讗"讻 诪讗讬 诪讚讬讬拽 讛转诐 讚诇诪讗 讗讬讬诇讜谞讬转 讛讬讗 讚讛讗 讗讻转讬 讞讬讬讘 注诇讬讛 诪砖讜诐 讗"讗 讻讬讜谉 讚讘注诇 诇砖诐 拽讬讚讜砖讬谉 讗诇讗 讚讗"诇 讚讛转诐 讗讬讬专讬 讻砖诇讗 讘注诇 讚讛讗 拽转谞讬 讘讘讗 讘驻谞讬 注爪诪讛 诪转拽讚砖转 讘讘讬讗讛 讜讻谉 驻讬专砖"讬 讝"诇 砖诐 诇讛讚讬讗 讚讛讛讬讗 讚讞讬讬讘讬谉 注诇讬讛 诪砖讜诐 讗"讗 讗诐 拽讬讘诇 讗讘讬讛 拽讬讚讜砖讬谉 讗讬讬专讬 注"砖 讻谞"诇 讜讚讜"拽:


专砖"讬 讘讚"讛 专' 讬讛讜讚讛 讻讜' 讜讗诐 讬讚注转讬 砖诇讗 转砖讜讘讬 讗诇讬 讜讻讜' 诇讗 讙专砖转讬讱. 讜诇讻讗讜专讛 讛讜讗 砖驻转 讬转专 讜谞专讗讛 砖讘讗 诇转拽谉 讘讝讛 讚诇讬讻讗 诇驻专砖 砖讛拽讬诇拽讜诇 讛讜讗 砖讬讗诪专 讛讘注诇 砖诇讗 讛注诇讛 注诇 诇讘讜 讻诇诇 砖转讜讻诇 诇讛转专驻讗 讜讗讬诇讜 讬讚注 诪讝讛 诇讗 讛讬讛 诪讙专砖讛 讚讗"讻 诪讗讬 诪讛谞讬 讛讗 讚诇讗 讬讞讝讬专 诇讻讱 驻专砖"讬 讝"诇 讚讜讚讗讬 讘讛讗 诇讗 砖讬讬讱 拽讬诇拽讜诇讗 讻讬讜谉 讚讝讬诪谞讬谉 诪转专驻讗转 诪住转诪讗 讗祝 诪住驻拽 专爪讛 诇讙专砖讛 诪讚诇讗 讛诪转讬谉 讗诇讗 讚注讬拽专 讛拽讬诇拽讜诇 讛讻讗 砖讬讗诪专 讚谞讛讬 讚诪住驻拽 讙讬专砖讛 讗祝 注诇 驻讬 讻谉 讛讬讛 讘讚注转讜 诇讛讞讝讬专讛 讜讗讬诇讜 讬讚注 砖诇讗 转讞讝讜专 讗诇讬讜 诇讗 讛讬讛 诪讙专砖讛 讜讻"讝 讗诇讬讘讗 讚专"讬 讚讜拽讗 讚讞讬讬砖 诇诇注讝 讘注诇诪讗 讻诪讜 砖讗驻专砖 讘住诪讜讱 诪砖"讛 讞讬讬砖 谞诪讬 诇讛讗讬 拽讬诇拽讜诇讗 讚讗讬诇讜 讬讚注 砖诇讗 转讞讝讜专 讗诇讬讜 讗注"驻 砖诇讗 讬讗诪专 讛讘注诇 砖讜诐 讚讘专 讘砖注转 讛讙讬专讜砖讬谉 诪注谞讬谉 砖专讜爪讛 诇讛讞讝讬专讛 讜讙讬诇讜讬 讚注转 谞诪讬 诇讬讻讗 讗驻"讛 讞讬讬砖 诪砖讗"讻 诇注讬诇 讙讘讬 砖"专 讜谞讚专 讚诇驻讬专砖"讬 讝"诇 讛讬讬谞讜 诪砖讜诐 拽讬诇拽讜诇 讙诪讜专 讻诪"砖 诇注讬诇 诪砖"讛 讛讜爪专讱 诇驻专砖 砖讛拽讬诇拽讜诇 讛讜讗 砖讬讗诪专 讗讬诇讜 讛讬讬转讬 讬讜讚注 砖讛讚讘专讬诐 讘讚讗讬谉 讚讘讛讗 诪爪讬 诇拽诇拽诇讛 讻讬讜谉 砖讗诪专 诪砖讜诐 讝讛 讗谞讬 诪讜爪讬讗讱 讜讗讬讻讗 谞诪讬 讙讬诇讜讬 讚注转 讗讘诇 诪讚讗诪专讜 诇讜 诇讗 讬讞讝讬专 诪住转诪讗 讘讟诇讬讛 诇转谞讗讬 讜诇讗 讻转讘 专砖"讬 讝"诇 砖诐 讗讬诇讜 讛讬讬转讬 讬讜讚注 砖诇讗 转砖讜讘讬 讗诇讬 注讜讚 讚讛讗 诇讗 讗诪专 诇讛 讻诇讜诐 诪注谞讬谉 讛讞讝专讛 讜转讜 诇讗 讛讜讬 拽讬诇拽讜诇 讙诪讜专 讗注"讻 讚注讬拽专 讛拽讬诇拽讜诇 诪讞诪转 砖讛讚讘专讬诐 讘讚讗讬谉 讻谞"诇 讜诪讛专"诐 诪诇讜讘诇讬谉 讘转砖讜讘讛 住讬' 拽讻"讘 讻转讘 讘注"讗 讜讚讘专讬讜 诇讗 讬砖专讜 讘注讬谞讬 注"砖 讜讬讜转专 谞专讗讛 讚讻诇 讛讬讻讗 砖讛住驻拽 讛讜讗 讘讗诪转 诇讻诇 讗讚诐 砖诪讗 转转专驻讗 转讜 诇讗 诪爪讬 诇拽诇拽诇讛 讚讜讚讗讬 诪驻谞讬 讛住驻拽 讙讬专砖讛 讻诪讜 砖驻讬专砖"讬 讝"诇 诇讛讚讬讗 讘驻' 讛讘讗 注诇 讬讘诪转讜 讙讘讬 谞讬住转 诇专讘讬注讬 讘讚"讛 讛讗 讜讚讗讬 诪砖"讛 讛讜爪专讱 诇驻专砖 讻讗谉 砖讛拽讬诇拽讜诇 讛讜讗 诪爪讚 砖讛讬讛 专讜爪讛 诇讛讞讝讬专讛 讜住讘讜专 砖转砖讜讘 讗诇讬讜 讜讗讬诇讜 讛讬讛 讬讜讚注 砖诇讗 转砖讜讘 诇讗 讛讬讛 诪讙专砖讛 诪砖讗"讻 诇注讬诇 讘谞讚专 讜砖"专 砖讞砖砖 讛讜讗 砖讛讚讘专讬诐 讘讚讗讬谉 诪注讬拽专讗 讜讛讜"诇 讙讟 讘讟注讜转 诪驻专砖 专砖"讬 讝"诇 讻驻砖讜讟讜 讜讝讛 谞讻讜谉 讬讜转专 讜讘驻' 讛讘讗 注诇 讬讘诪转讜 讚诪拽砖讛 讛砖"住 讗讬 讗讬讛讬 砖转拽讛 讗谞谉 诪讬 砖转拽讬谞谉 讜讻转讘 砖诐 专砖"讬 讝"诇 讗注"讻 讚诇讗 诪爪讬 诇拽诇拽诇讛 砖讛专讬 诪驻谞讬 讛住驻拽 讙讬专砖讛 讜诇讗 砖讬讬讱 讛转诐 诇拽诇拽诇讛 砖讬讗诪专 砖讛讬讛 讘讚注转讜 诇讛讞讝讬专讛 讗诐 转讛讬讛 讘转 讘谞讬诐 砖讗"讗 诇讘专专 砖转讛讬讛 讘转 讘谞讬诐 讗诐 诇讗 砖转谞砖讗 诇讗讞专 讜转讜 诇讗 诪爪讬 诇讛讞讝讬专讛 讝讛 讘专讜专 讘讻讜讜谞转 专砖"讬 讝"诇:


讘讚"讛 砖转讬拽讜转讬讱 讬驻讛 诇讱 砖讬讗诪专 讗讬诇讜 讬讚注转讬 砖住讜驻讬 诇讬转谉 诇讱 讻转讜讘讛 诇讗 讙专砖转讬讱 注讻"诇. 讛讜爪专讱 诇驻' 讻谉 讚讛讗 讜讚讗讬 讗"讗 诇驻专砖 砖讬讗诪专 讗讬诇讜 讬讚注转讬 砖住讜驻讱 诇讛转专驻讗讜转 诇讗 讙专砖转讬讱 讚讛讗 讻讘专 转拽谞讜 诇专"讬 讚诇讗 讬讞讝讬专 讜转讜 诇讬讻讗 拽讬诇拽讜诇讗 讗注"讻 讚讞讬讬砖 专"讬 诇拽讬诇拽讜诇讗 诇注谞讬谉 讛讻转讜讘讛 讜讗注"讙 讚诇讗 讗诪专 诇讛 讜讙讬诇讜讬 讚注转 谞诪讬 诇讬讻讗 讗驻"讛 讞讬讬砖 专"讬 诇诇注讝 诪砖讗"讻 讘住诪讜讱 讘砖诪注转讬谉 讚诪砖谞讬 砖诪讜讗诇 讗讬驻讜讱 讜诪拽砖讛 讛砖"住 讜讛讗 诪讚拽转谞讬 住讬驻讗 砖诐 驻讬专砖"讬 诪讻诇诇 讚专"讬 讞讬讬砖 诇拽讬诇拽讜诇讗 砖诪讚讘专讬讜 诇诪讚谞讜 砖讗诐 讬专爪讛 诇讜诪专 注"诪 讗讬讬诇讜谞讬转 讙专砖转讬讱 讛讬讛 诪拽诇拽诇讛 讜诇讗 讛讜爪专讱 诇驻专砖 讛拽讬诇拽讜诇 诪爪讚 讛讻转讜讘讛 讚诇讬讻讗 讙讬诇讜讬 讚注转 讻讬讜谉 讚讬讜转专 讬砖 诇驻专砖 诇拽讬诇拽讜诇讗 诪爪讚 讛讙讬专讜砖讬谉 讙讜驻讗 砖讛讬讛 注"诪 讗讬讬诇讜谞讬转 讜谞讛讬 讚讗诪专 专"讬 讬讞讝讬专 讗驻砖专 诪砖讜诐 讚诇讗 讗诪专 诇讛 诇讗 诪爪讬 诇拽诇拽诇讛 讗诇讗 讗诐 转转讘注 讻转讜讘转讛 砖讘讗讛 讘讟注谞讛 砖讘转讞讬诇讛 注"诪 讗讬讬诇讜谞讬转 讙讬专砖讛 诪砖"讛 诪爪讬 诇拽诇拽诇讛 讗讘诇 讗讬 讗讬讛讬 砖转拽讛 讗谞谉 谞诪讬 砖转拽讬谞谉 讻讬讜谉 讚诇讗 讗诪专 诇讛 讗诇讗 讚讗驻讬' 讛讻讬 诪拽砖讛 讛砖"住 讘住诪讜讱 砖驻讬专 讚诇注讬诇 讘砖"专 讜谞讚专 诇讗 讞讬讬砖 专"讬 诇拽讬诇拽讜诇讗 讗驻讬诇讜 讘讚讗诪专 诇讛 讚讛讬讬谞讜 诇诇讬砖谞讗 拽诪讗 讚专讘 讬讜住祝 讘专 诪谞讬讜诪讬 诇注讬诇 讻谞"诇 谞讻讜谉 讗诪谞诐 讘住讜祝 驻专' 讛讘讗 注诇 讬讘诪转讜 讙讘讬 谞讬住转 诇专讘讬注讬 讜讛讬讜 诇讛 讘谞讬诐 讜转讜讘注转 讻转讜讘转讛 讚讗诪专讬谞谉 砖诐 诪注讬拽专讗 砖转讬拽讜转讬讱 讬驻讛 诪讚讬讘讜专讬讱 驻讬专砖"讬 讝"诇 砖诐 讗讚注转讗 讚讛讻讬 诇讗 讙专砖转讬讱 讗讬诇讜 讛讬讬转讬 讬讜讚注 砖讗转 讘转 讘谞讬诐 讻讜' 讜诇讗 专爪讛 诇驻' 讗讬诇讜 讛讬讬转讬 讬讜讚注 砖住讜驻讬 诇讬转谉 讻转讜讘转讱 诪砖讜诐 讚讘讻讛"讙 诇讬讻讗 讗诇讗 诇注讝 讙专讬讚讗 讗诇讬讘讗 讚专"讬 讜讗谞谉 诇讗 拽讬"诇 讻讜讜转讬讛 诪砖"讛 谞讬讞讗 诇讬讛 诇驻专砖 讗讬诇讜 讛讬讬转讬 讬讜讚注 砖讗转 讘转 讘谞讬诐 讚讘讝讛 讛讜讬 拽讬诇拽讜诇 讙诪讜专 诪砖讜诐 讙讬诇讜讬 讚注转 讜讻讚诪住讬讬诐 砖诐 专砖"讬 讝"诇 诇讛讚讬讗 讜谞诪爪讗 讙讟 讘讟诇 讜讘谞讬讛 诪诪讝专讬诐 讜讛讬讬谞讜 诇诪讗讬 讚住"讚 砖诐 诪注讬拽专讗 讗讘诇 讛砖"住 砖诐 诪拽砖讛 讗谞谉 诪讬 砖转拽讬谞谉 讚驻讬专砖"讬 讝"诇 砖诐 讗注"讻 讚诇讗 诪爪讬 诇拽诇拽诇讛 讻讛"讙 讻讬讜谉 砖诪驻谞讬 讛住驻拽 诪讙专砖讛 讜讚讜拽 讛讬讟讘:


转讜住驻讜转 讘讚"讛 讗讜诪专 诇讛 砖转讬拽讜转讬讱 讻讜' 讜讗"转 讜讗诐 讛讬讗 砖转拽讛 讻讜' 讜讬"诇 讚讛转诐 谞诪讬 诇讗 讛讜讬 讗诇讗 诇注讝 讻讜' 注讻"诇. 讜诇讗 讬讚注转讬 诪讬 讛讻专讬讞诐 诇驻专砖 讚讛转诐 诇讗 讛讜讬 讗诇讗 诇注讝 讚讻讬讜谉 讚诪住拽讜 讚讗驻讬' 诇专讘谞谉 讚诇讗 讞讬讬砖讬 诇拽讬诇拽讜诇讗 讗驻"讛 诪拽砖讜 讛转诐 砖驻讬专 讗谞谉 诪讬 砖转拽讬谞谉 讚诪讜讚讜 专讘谞谉 讚诪砖讜诐 砖讗讬谉 诇讛 讘谞讬诐 讙讬专砖讛 讜讗"讻 讘驻砖讬讟讜转 讛讜讬 诇讛讜 诇转专抓 讚讛讻讗 诇讗 砖讬讬讱 诇讜诪专 讗谞谉 诪讬 砖转拽讬谞谉 讻讬讜谉 砖讻讘专 转拽谞讜 讚诇讗 讬讞讝讬专 诪砖讗"讻 讛转诐 诪拽砖讛 砖驻讬专 讗谞谉 诪讬 砖转拽讬谞谉 讚讛讜"诇 拽讬诇拽讜诇 讙诪讜专 诪砖讜诐 讚讛讜"诇 讙讬诇讜讬 讚注转 诪注诇讬讗 砖讘砖讘讬诇 讻讱 诪讙专砖讛 讜诪讛专砖"讗 讝"诇 讻转讘 讚讛转讜住驻讜转 诇砖讬讟转讬讬讛讜 讚讘讚讗讬讻讗 拽讬诇拽讜诇 讙诪讜专 诇讗 诪讛谞讬 诪讛 讚诇讗 讬讞讝讬专 讜诪诇讘讚 砖讻讘专 讻转讘转讬 诇注讬诇 砖讚讘专讬讜 讗讬谉 谞专讗讬谉 讘讝讛 讚讛转讜住驻讜转 诇讗 讻转讘讜 讚诇讗 诪讛谞讬 讚诇讗 讬讞讝讬专 讘拽讬诇拽讜诇 讙诪讜专 讗诇讗 讚讜拽讗 讻砖讗诪专 讘驻讬专讜砖 讘诇砖讜谉 转谞讗讬 讗讘诇 诇注谞讬谉 讙讬诇讜讬 讚注转 讜讚讗讬 诪讛谞讬 讻讬讜谉 砖讗诪专讜 诇讜 讛讜讬 讬讜讚注 讜讗驻"讛 讙讬专砖讛 讗讚专讘讗 讗讬讻讗 讙讬诇讜讬 讚注转 讚诇讙诪专讬 诪讙专砖 诇讛 讗诇讗 谞讛讬 讚诪讛专砖"讗 讝"诇 诇讬转 诇讬讛 讛讗讬 住讘专讗 讗讻转讬 诇讗 讛讜注讬诇 讻讗谉 讻诇讜诐 讚讛讗 讘驻专拽 讛讘讗 注诇 讬讘诪转讜 诇讗 谞讝讻专 讻诇讜诐 诪讛讗 讚诇讗 讬讞讝讬专 讜讗"讻 讗讚专讘讗 讗"砖 讟驻讬 讗诐 谞驻专砖 讚讛讜讬 讙讬诇讜讬 讚注转 讙诪讜专 讜拽讬诇拽讜诇 讙诪讜专 讜诪拽砖讛 讛砖"住 讘驻砖讬讟讜转 讗谞谉 诪讬 砖转拽讬谞谉 讜谞诪爪讗 讛讙讟 讘讟诇 讜讗驻讬诇讜 转拽谞转讗 讚诇讗 讬讞讝讬专 谞诪讬 诇讗 诪讛谞讬 讜讬砖 诇讬讬砖讘 讘讚讜讞拽 诇驻讬 砖讬讟转 诪讛专砖"讗 讝"诇 诪讛住讜讙讬讗 讚驻"拽 讚谞讚讛 讚讛讜讬 谞诪讬 讙讬诇讜讬 讚注转 讙诪讜专 讜讗驻"讛 拽转谞讬 转拽谞转讗 讚诇讗 讬讞讝讬专 讗诇诪讗 讚诇讬讻讗 讗诇讗 诇注讝 讗诇讗 讚诇注谞"讚 谞专讗讛 讚讗驻讬诇讜 讘讙讬诇讜讬 讚注转 讙诪讜专 讜拽讬诇拽讜诇 讙诪讜专 谞诪讬 诪讛谞讬 砖驻讬专 转拽谞讛 讚诇讗 讬讞讝讬专 讜讗"讻 拽砖讛 诇砖讜谉 讛转讜住' 讻讗谉 讜讘驻"拽 讚谞讚讛 诇讻讱 谞诇注"讚 诇驻专砖 讚讛转讜住驻讜转 驻砖讬讟讗 诇讛讜 诪住讘专讗 讚谞驻砖讬讬讛讜 讚诇讬讻讗 拽讬诇拽讜诇 讙诪讜专 讜讗驻讬诇讜 讙讬诇讜讬 讚注转 诪注诇讬讗 讗诇讗 讚讜拽讗 讛讬讻讗 砖讗诪专 讚讗诇"讻 讛讜"诇 讚讘专讬诐 砖讘诇讘 讻讚讗砖讻讞谉 讘拽讚讜砖讬谉 讙讘讬 讛讗讬 讚讝讘谉 讗讚注转讬讛 诇诪讬住拽 诇讗专注讗 讚讬砖专讗诇 讜讗祝 砖讻转讘讜 砖诐 砖讬砖 讚讘专讬诐 砖讗驻讬诇讜 讙讬诇讜讬 讚注转 讗"爪 诪"诪 驻砖讬讟讗 诇讛讜 讚讛谞讬 讚讬讘诪讜转 讜讚谞讚讛 诇讗 注讚讬驻讗 讻讜诇讬 讛讗讬 讻讬讜谉 讚讗讬讻讗 诇诪讬诪专 砖讘砖讘讬诇 讛住驻拽 讛讜讗 诪讙专砖讛 讜讻讬讜谉 讚讘讬讘诪讜转 讜讘谞讚讛 讗讬讬专讬 讘讚诇讗 讗诪专 诇讛 诪砖"讛 讻转讘讜 讚诇拽讜砖讟讗 讚诪讬诇转讗 诇讗 讛讜讬 讗诇讗 诇注讝. 诪讬讛讜 讘讬讘诪讜转 讻转讘讜 讛转讜住驻讜转 拽讜砖讬讗 讝讜 砖讛拽砖讜 讻讗谉 讜转讬专爪讜 住转诐 讜诇讗 讻转讘讜 讚诇讗 讛讜讬 讗诇讗 诇注讝 注"砖 讜爪"注. 诪讬讛讜 诇砖讬讟转 专砖"讬 讝"诇 砖讻转讘转讬 讘住诪讜讱 讚讘讬讘诪讜转 讛讜讬 拽讬诇拽讜诇 讙诪讜专 讬"诇 讚诇讗 讛讜讬 讚讘专讬诐 砖讘诇讘 讻讬讜谉 讚诪讚讬谞讗 讞讬讬讘 诇讛讜爪讬讗讛 讗讬谉 诇讱 讙讬诇讜讬 讚注转 讙讚讜诇 诪讝讛 讜诪讻"砖 讛讗讬 讚住驻"拽 讚谞讚讛 讻谞"诇 讜讚讜"拽:


讙诪专讗 诇诪讬诪专讗 讚专"讬 讞讬讬砖 诇拽讬诇拽讜诇讗 讻讜'  诪讚专讘谞谉 讗讚专讘谞谉 诇讗 诪爪讬 诇讗拽砖讜讬讬 讘驻砖讬讟讜转 讚讗讬讻讗 诇诪讬诪专 讚讘诪讜爪讬讗 砖"专 讜谞讚专 谞诪讬 诇讗 讞讬讬砖 诇拽讬诇拽讜诇讗 讗诇讗 讟注诪讗 讚讬讚讛讜 诪砖讜诐 驻专讬爪讜转 讻讗讬讚讱 诇讬砖谞讗 讚专讘 讬讜住祝 讘专 诪谞讬讜诪讬 诇注讬诇 讜诇诇讬砖谞讗 拽诪讗 谞诪讬 讗讬讻讗 诇诪讬诪专 讚讛转诐 讘讚讗"诇 诪驻谞讬 讻讱 讗谞讬 诪讜爪讬讗讱 讜讛讻讗 讘讚诇讗 讗"诇 讻诪"砖 讛讘"讬 住讬' 讚' 讗讘诇 诇专"讬 诪拽砖讛 砖驻讬专 诪讬讛讜 诇砖讬讟转 讛"讛 砖讻转讘 讘讬讬砖讜讘 砖讬讟转 讛专诪讘"诐 讝"诇 讚讘讗讬讬诇讜谞讬转 讗驻讬诇讜 诇讗 讗"诇 讞讬讬砖讬谞谉 诇拽讬诇拽讜诇讗 诪砖讜诐 讚讗讬讻讗 讙讬诇讜讬 讚注转 讟驻讬 注"砖 讗"讻 诪讗讬 诪拽砖讛 讚专"讬 讗讚专"讬 讚诇诪讗 讘讗讬讬诇讜谞讬转 讞讬讬砖讬谞谉 讟驻讬 讜讬砖 诇讬讬砖讘 讜爪"注:


砖诐 讗诪专 专讘讗 讚专"讬 讗讚专"讬 拽砖讬讗 讚专讘谞谉 讗讚专讘谞谉 诇讗 拽砖讬讗. 讛讬讬谞讜 讻诇讬砖谞讗 拽诪讗 讚专讘 讬讜住祝 讘专 诪谞讬讜诪讬 诇注讬诇 讚讟注诪讗 讚专讘谞谉 诪砖讜诐 拽讬诇拽讜诇讗 讜讗讻转讬 讬砖 诇讚拽讚拽 诪讗讬 拽讜砖讬讗 讚讬诇诪讗 讛转诐 讘讚讗"诇 诪驻谞讬 讻讱 讗谞讬 诪讜爪讬讗讱 讻讚讗诪专 专讘 讬讜住祝 讘讛讚讬讗 诇诇讬砖谞讗 拽诪讗 讜讛讻讗 讘讚诇讗 讗"诇 讜诇"诇 讚讗讬 讘讚诇讗 讗"诇 诪"讟 讚专讘讬 讬讛讜讚讛 讛讗 诇讬转讗 讚专"讬 讜讚讗讬 讞讬讬砖 诇拽讬诇拽讜诇讗 讗驻讬' 讘讚诇讗 讗"诇 诪讚讞讬讬砖 讘转讜讘注转 讻转讜讘转讛 砖讬讗诪专 诇讛 讗讬诇讜 讬讚注转讬 砖住讜驻讬 诇讬转谉 讻转讜讘转讱 诇讗 讙专砖转讬讱 讗注"讙 讚诇讗 讗"诇 讜讛谞诇注"讚 讘讝讛 讬讘讜讗专 讘住诪讜讱:

诪转谞讬转讬谉 讛诪讜讻专 讗转 注爪诪讜 讜讘谞讬讜 诇讙讜讬诐 讗讬谉 驻讜讚讬谉 讗讜转讜 讗讘诇 驻讜讚讬谉 讗转 讛讘谞讬诐 诇讗讞专 诪讬转' 讗讘讬讛诐 讻讚讬 砖诇讗 讬讟诪注讜 讘讬谉 讛讙讜讬诐 讜诇讗讜 讚讜拽讗 注爪诪讜 讜讘谞讬讜 讗诇讗 讗驻讬诇讜 讘诇讗 讘谞讬讜 讜讘谞讬讜 诇专讘讜转讗 拽讗诪专 讚讗驻"讛, 讗讬谉 驻讜讚讬谉 讗讜转谉 讻讬 讗诐 诇讗讞专 诪讬转转 讗讘讬讛诐 讜诇讗讜 讚讜拽讗 诪讜讻专 讗诇讗 讗祝 诇谞讜砖讛 诪讛诐 诪住讬拽 诇拽诪谉 讘住讜讙讬讗 讗诪专 专讘 讗住讬 讜讛讜讗 砖诪讻专 讜砖谞讛 讜砖诇砖 驻讬' 驻注诐 专讗砖讜谞讛 驻讜讚讬谉 讗讜转谉 讜讻谉 讘驻注诐 砖谞讬转 讗讘诇 讘驻注诐 砖诇讬砖讬转 诇讗. 讛谞讛讜 讘谞讬 诪讬讻住讬 驻讬' 砖诐 诪拽讜诐 讚讬讝驻讬 讝讜讝讬 诪讙讜讬诐 讜诇讗 讛"诇 诇诪讬驻专注讬谞讛讜 讜讗转讜 讜拽讗 讙专讘讬 诇讛讜 驻讬' 专砖"讬 讛讬讜 砖讘讬诐 诇注讘讚讬诐 注"讻 驻讬' 诇驻讬专讜砖讜 讜讻"砖 讗诐 讛讬讜 砖讘讬诐 讗讜转诐 讘转驻讬住讛 讞诪讜专讛 讗转讜 诇拽诪讬' 讚专讘 讛讜谞讗 讗诪专 诇讛讜 诪讗讬 讗讬注讘讚 讚转谞谉 讛诪讜讻专 注爪诪讜 讻讜' 讗"诇 专' 讗讘讗 诇诪讚转谞讜 专讘讬谞讜 讜讛讜讗 砖诪讻专 讜砖谞讛 讜砖诇砖. 讗"诇 讛谞讬 诪专讙诇 专讙讬诇讬 讚注讘讚讬 讛讻讬. 讗讬谉 讛驻讬' 砖讙诐 讛诐 讛讬讜 注讜砖讬谉 讻讱 讙' 驻注诪讬诐 讗"讻 讛"诇 诇诪讬诪专 讛谞讬 讛讻讬 谞诪讬 砖谞讛 讜砖诇砖 讗诇讗 讛"拽 诪专讙诇 专讙讬诇讬 诇注砖讜转 讗谞砖讬诐 讻讱 讜驻讚讬谞讜 讗讜转诐 驻注诪讬诐 讜砖诇砖. 讗驻讬诇讜 讗讜转诐 注讻砖讬讜 诇讗 讛讬讛 诇讛诐 讗诇讗 驻注诐 专讗砖讜谞讛 诪"诪 讗讬谉 驻讜讚讬谉 砖讛专讬 诪讜讞讝拽讬诐 讘谞讬 讛注讬专 诇注砖讜转 讘注谞讬谉 讝讜 讜诪驻讬诇讬诐 诇注爪诪谉 注诇 讛拽讛诇 讻讚讬 砖讬驻讚讜 讗讜转谉. 转讜 诪住讬拽 讛讛讜讗 讙讘专讗 讚讝讘讬谉 谞驻砖讬' 诇诇讜讚讗讬 驻讬' 讗讜诪讛 砖讗讜讻诇讬谉 讘谞讬 讗讚诐 讗转讗 诇拽诪讬' 讚专' 讗诪讬 讗"诇 驻专拽讬. 讗"诇 转谞谉 讛诪讜讻专 讗转 注爪诪讜 讜讗转 讘谞讬讜 诇讙讜讬诐 讗讬谉 驻讜讚讬谉 讗讜转谉 讗讘诇 驻讜讚讬谉 讗转 讛讘谞讬诐 诪砖讜诐 拽诇拽讜诇讗 讜讻"砖 讛讻讗 讚讗讬讻讗 拽讟诇讗 讗诪专讜 诇讬讛 专讘谞谉 诇专' 讗诪讬 讛讗讬 讬砖专讗诇 诪砖讜诪讚 讛讜讗 讚拽讗 讞讝讜 诇讬' 讚拽讗讻讬诇 谞讘讬诇讜转 讜讟专讬驻讬转. 讗诪专 诇讛讜 讗讬诪讗 诇转讬讗讘讜谉 讛讜讗 讚拽讗讻讬诇. 讗诪专讜 诇讬讛 讜讛讗 讝讬诪谞讬谉 讚讗讬讻讗 讛讬转专讗 讜讗讬住讜专讗 拽诪讬讛 讜砖讘讬拽 讛转讬专讗 讜讗讻讬诇 讗讬住讜专讗. 讗"诇 讝讬诇 诇讗 拽讗 砖讘拽讜 诇讬 讚讗驻专拽讬谞讱 讜诪转讜讱 注讜讘讚讗 讝讜 诪砖诪注 讚诪砖讜诪讚 诇转讬讗讘讜谉 驻讜讚讬谉 讗讜转讜 讜讚讜拽讗 诪砖讜诪讚 诇注讘讬专讜转 讗讘诇 诪讬 砖讬爪讗 诪谉 讛讻诇诇 讜谞讻谞住 诇讚转诐 驻砖讬讟讗 砖讗讬谉 讞讬诇讜拽 讘讬谉 诇讛讻注讬住 讘讬谉 讘砖讙讙转 讗诪讜谞转 讘讬谉 诇诪诇讗讜转 转讗讜转讜 讚住"住 诪砖讜诪讚 诇注"讝 诪讬拽专讬, 砖讛专讬 拽讘诇 注诇讬讜 注"讝 讜讛讜讗 讘讻诇诇 诪讜专讬讚讬谉 讜诇讗 诪注诇讬谉. 讜注讜讚 砖诪注讬谞谉 讛讬讻讗 讚讛讜讗 诪砖讜诪讚 诇讛讻注讬住 讗驻讬诇讜 讘注讘讬专讛 讗讞转 讗讬谉 驻讜讚讬谉 讗讜转讜 讜讻"讻 讛讟讜专. 注讜讚 砖诪注讬谞谉 诪讛讗讬 住讜讙讬讗 讛讬讻讗 砖讛讬讗 住讻谞转 谞驻砖 驻讜讚讬谉 讗讜转讜 讗驻讬诇讜 讻诪讛 驻注诪讬诐 讜讻谉 讗讬转讗 诇讛讚讬讗 讘讟讜专 讜谞专讗讛 讘注讬谞讬 讻砖诐 砖住讻谞转 谞驻砖 讘讬讟诇 讛讗 讚讗讬谉 驻讜讚讬谉 讻砖砖谞讛 讜砖诇砖 讛"讛 谞诪讬 讘讬讟诇 讛讗 讚讗讬谉 驻讜讚讬谉 讛砖讘讜讬讬诐 讬讜转专 诪讻讚讬 讚诪讬讛谉 讜讻谉 讛诪谞讛讙. 讜诪"诪 诪讬 砖讙讜谞讘 诪谉 讛讙讜讬诐 砖讚讬谞讜 讘转诇讬' 讗讬谉 爪专讬讻谉 讻诇诇 诇驻讚讜转讜 讻讬 讛讜讗 诪转讞讬讬讘 讘谞驻砖讜 讜诇讗 讚诪讬 诇讛讗讬 讚讝讘讬谉 注爪诪讜 诇诇讜讚讗讬 讻讜' 讚诪砖诪注 讗讬 诇讗讜 讚讛讬' 诪砖讜诪讚 讛讬讜 驻讜讚讬谉 讗讜转讜. 讗讬谉 讛驻讬' 砖诪讻专 注爪诪讜 诇拽讟诇讛 讗诇讗 诪讻专 注爪诪讜 诇砖注讘讜讚 讜诇讗 讬讚注 诪讝讛 注讚 讗讞专 讛诪讻讬专讛 讚讗诇"讻 讻诇 讗' 讛讬讛 诪讜讻专 注爪诪讜 诇诇讜讚讗讬 讜讛讬讜 诪爪讜讜讬诐 诇驻讚讜转讜 讜拽"诇 讻砖诐 砖诪爪讜讛 诇驻讚讜转 注讘讚讬诐 诪砖讜讞专专讬诐 讻讱 诪爪讜讛 诇驻讚讜转 讗转 讛注讘讚讬诐 讜讻谉 讗讬转讗 诇注讬诇 讘住讜讙讬讗 讚诪转谞讬' 讚注讘讚 砖谞砖讘讛 讜驻讚讗讜讛讜 讻讜' 诪爪讗转讬 讘转砖讜讘讛 专讗讜讘谉 讜砖诪注讜谉 谞转驻住讜 讘讬讚讬 讙讜讬诐 讜砖诇讞讜 诇讜讬 讗诇 拽讛诇诐 诇讘拽砖 诪讛诐 注讝专 诇爪讜专讱 驻讚讬讜谞诐 讜讗诪专讜 讗诇 诇讜讬 诇转转 诇讛诐 诇注讝专 讙' 讝拽讜拽讬诐 讜诇讜讬 讛讬' 讞驻抓 讬讜转专 讜诇讗 专爪讜 讗诪专 诇讜讬 讘专爪讜谉 讛讘"讚 诇讛诐 砖讗讬谞诐 专讜爪讬诐 诇转转 讬讜转专 讜讻谉 注砖讜 讜讛讙讬讚 诇讛诐 诪讛 砖注诇讛 讘讬讚诐 讜注诇 讝讛 住诪讻讜 专讗讜讘谉 讜砖诪注讜谉 讜谞讚专讜 诇讙讜讬诐 讛讻住祝 讜讻砖转讘注讜 讛拽讛诇 讗诪专讜 诪讗讞专 砖诇讜讬 诇讗 讞讝专 讗爪诇讬谞讜 诇讜诪专 砖专爪讬转' 诇拽讘诇 诇讗 谞讬转谉 诇讛诐 讻诇讜诐. 谞专讗讛 讚转砖讜' 讛拽讛诇 谞砖讗专' 诪注诇 讚讛讜讬 讗诪讬专转诐 诇讙讘讜讛 讻诪住讬专转' 诇讛讚讬讜' 讜诇讗 诪爪讬 讛讚专 讘讬' 讜讗驻讬' 讙诪专 讘诇讘讜 诇讬转谉 爪讚拽讛 讜诇讗 讛讜爪讬讗 讘砖驻转讬讜 讞讬讬讘 注"讻 转砖讜' 诪讛专"专 诪谞讞诐 诪抓 住"讟:

